
Carolus Lachmannus in receusione carminum Catullia- 
norum, quae anno 1829 primum in publicum prodiit, duo- 
bus codicibus usus est, libris Caroli Dati (D) et Laureutii 
Santenii (L) ; inter quos D, nisi aperte falsa et ficta praebe- 
bat, multo maiorem quam L fidem habebat. Atque hac 
editione eum cum in recensendis poetae carminibus firmum 
struxisse fundamentum tum in emendando textu multos lo- 
cos egregie restituisse inde ab eius aetate usque ad nostram 
summus inter viros doctos consensus erat. Novissime autem 
extiterunt, qui, quamvis magna eius de emendando Catullo 
merita agnoscerent, tamen prorsus falsum et incertum eum 
editioni suae fundamentum supposuisse arbitrarentur. Nam 
post Lachmanui illam operam protracti sunt in lucem duo 
codices Sangermanensis (G), de quo primus Silligius in lah- 
nii annalium philol. XIII (1830) rettulit, et Oxoniensis (0) 
cuius notitia Ellisio debetur (ed. anni 1867), atque hos duos 
solos testes sinceros esse illi putaut, solos enim ex ipso 
archetypo Veronensi (V), ex quo^ omnes libros nostros 
fluxisse constat, originem duxisse; reliquos uon exceptis Lach- 
mauui libris ex G derivatos esse; D autem, quem ille ducem 
locis omnibus dubitatioui obnoxiis elegerat, pessimum esse 
omnium codicum iuterpolatorum, cui uulla prorsus fides ha- 
benda sit. Quare non inutile videtur quaestionem instituere, 
in qua disquiramus, qua parte fundamenta a Lachmanno 
iacta deserenda videantur. 



Atque prima commentationis nostrae particula agemus 
de codice G, qnem et vetustiorem Lachmanni libris et ipsi- 
us codicis V apographon esse omnes consentiunt. Qua in 



parte ante omnia ei componendi sunt loci, quibus 6 aut 
meliorem aut peiorem quam Lachmanni libri scripturam 
exhibet, Praeterea cum libro 6 multae correctiones radeu- 
do vel expungendo factae multaeque scripturae duplices pro- 
priae sint, nostrum erit quaerere de his quid iudibaudum 
sit. Simul autem id agendum est, ut appareat^ num recte 
Baehreusius (p. XIX sqq.) et qui ei astipulati sunt librum 
G archetypon ceterorum librorum praeter omnium esse 
iudicaverint. 

lam ad enumerandos eos locos uos convertimus, quibus, 
cum Lachmauni codices corruptam scripturam praebeant, 
G aut verum servavit aut certe propius quam illi ab eo 
abest. Inter quos primo loco eos ponam, quibus verum iam 
ab Italis iuventum et a Laclimanno probatum erat. Ubique 
autem adscribam scripturara codicis 0, quo commoditati et 
legentium et ut infra apparebit nostrae consulatur. 
9,8 

Vt mos esi tuus, applicansque collum 
tuum D tuis L tuus 60 
11,10 

Caesaris visens monimenta magni 
videns DL visens GO 
22,4 

Puto esse ego illi milia aut decem aut plura 
ego esse DL esse ego GO 
37,9 

Atqui pulate: namque toiins vobis 
atque DL atqui GO 
61,166 (159) 

Transfer omine cum bono 
onnine D omne L omine GO 
63,76 

Ibi iuncta iuga resoloens Cybele leonibus 
vincta DL iuncia GO 
Praeterea hic memorandum est nomen Attis, quod in 
c. 63 sexies occurrit. Nam in D et L ubique athis et athin 



vel athim scribitur; in 6 autem tribus locis (v. 1. 32. 27) 

actis vel atris, tribus (v. 45« 42. 88) attis et aitin exaratum 

est; in quater (v. 1. 27. 32. 45) actis vel atris, bis (v. 

42. 88) attin. 

Similis est ratio nominis Acmes in c. 45. Nam cum 

quinquies hoc nomen obvium fiat in hoc carmiue, unus 

locus (v. 10) infra, ubi de correctionibus libri G agetur, 

respiciendus est, ceteris quattuor locis in D et L agme vel 

agmen extat, G et ter saltem (v. 1. 2. 23) veram nominis 

formam etsi litteris male distinctis exhibent ac me vel ac 

men, semel tantum (v. 21) ut illi agmen. 

Aliquoties Lachmanno bona scriptura, quae postea in 

G inventa est, ex codice Laurentiano (La» apud Ellisium) 

vel ex Parisino (7989) nota erat: 

25,7 

Sudariumque Saetabum catagraphosque Thynos 

sathabum DLO sethabum La' saethabum G 

39,12 

Aut Lanuvinus ater atque dentatus 

lanuinus DL lamivinus La*GO 

52,2 

Sella in curuli struma Nonius sedet 

nevius D novus L novius La'GO 

. 61,104 (100) 

A tuis teneris volet 

nolet D nollet L volet La^^Par GO 

63,33 

Veluti iuvenca vitans onus indomita iugi 

iuventa DL iuvenca La'GO 

63,73 

lam iam dolel quod egi, iam iamque paenitet 

iam D iam quod L iamque La^GO 

11,3 

Litus ut longe resonante Eoa 

ubi DL ut Par GO 

Apparet hunc unum locum multo esse graviorem quam 

1* 



omnes quos adhuc perlustravinius couiunctos: hoc enim iu 
D et L manifestam interpolatioaem habemus, qua 6 caret, 
illis de meris scribendi erroribus agebatur. 

Duobus locis vera scriptura in codice L ab altera manu 
(L^) inter versus vel in margine adscripta est atque iude 
iam, antequam codex G coUatus est, nota et a Lachmanno 
in textum recepta erat: 
91,3 

Quod te cognossem bene constantemve putarem 
constanterque 1) constanferce L constantemve L*GO 
106,1 

Cum puero hello praeconem qui videt esse 
ipse DL esse L'GO 
Ipse^ quod in D et a prima manu in L extat, a Lach- 
manno spretum EUisius in textu posuit et suis oculis inter- 
pretatus est. Sed sive hac sive alia nescio qua ratione 
interpretaris, alienum id est a senteutia. Requiritur autem 
iufinitivus atque ire, quod Schwabius couiecit, concedendum 
quidem est a poeta potuisse poni, sed esse^ quod in L'GO 
habetur, non minus bene dicitur neque est cur ab eo 
recedamus. 

His locis, quibus vera scriptura iam in Lachmanni textu 
expressa est, duo accedunt, quibus ab illo recedendum 
videtur, quorum altero G cuni verum servavit, altero 
raeliorem certe quam D et L et ceteri libri scripturam 
exhibet: 
73,3. 4 

Omnia sunt ingrata nihil fecisse benigne 

Immo etiam taedet stetque magisque magis. 
Haec Lachmanni codices iu textu exhibent, margini 
codicis L obestque adscriptum est, Lachmanuus ex stetque 
effecit *t fit et deleto magisque, quod delendum esse primus 
Avautius perspexit, ut versum mancum expleret, illud 
obesiqne ex margine codicis L inseruit: 

Omnia sunt ingrata, nihil fecisse benigne: 
Immo etiam taedet, si fit, obestque magis. 

Quod non probabiliter instituisse videtur: illud si fil 
enim neque ad sententiam multum valet et nimis longe 
abest ab illo stetque. Accedit quod G, quocum facit, 
haec testatur: 

Immo etiam taedet obestque magisque magis, 
Itaque uon pro illo magisque reponendum erat obestque, 
sed comparanda potius erant stetqne et obestque et quae- 
rendum, utrum verius esset, utrum ex altero ortum. Atque 
mero errore neque obestque ex stetque nec vero vice versa 
stetque ex obestque videtur natum esse. Scriptura obestque 
autem, quae intellegi potest, veritatis speciera prae se fert 
et, quamquam obestque magisque magis contra metrum 
puguat^ certe si deleveris illud magisque, quod delendum 
esse inter omnes constat, verba obestque magis apte versum 
pentametrum claudere possunt, Coutra alterum illud stetque 
sensu cassum est, metro egregie convenit. Quare eo videmur 
deduci, ut stetque a librario nietri sauandi causa pro obestque 
fictum esse censeamus. Et quamquam ponamus uecesse est 
illum sententiam non curasse, tamen hoc ab ingeuio humauo 
non plane alienum videtur esse, cum aliae eiusdem generis 
interpolationes occurrant. Gravissimum exemplum praebet 
carminis quinti versus octavus, ubi corrector quidam ut 
versus staret suo Marte scribens: 

Deinde mi altera da secunda centum 
sententiam prorsus pessumdedit. Praeterea conferas 108,1, 
ubi in codice, quem Ellisius littera a significavit, semper 
eodem consilio eademque neglegeutia scriptum est. Neque 
aliter explicari potest monstrorum, quod in margiue codicis 
ad 64,15 adscriptum est, de quo versu infra nobis 
agendum erit. Quodsi recte scripturam obestqne praeferendam 
esse statuimus, cum versus: 

Immo eliam taedet obestque magis 
mancus sit, aliquid insereudum est. Et varia viri docti 
inseruere. Non pauci ad verba nihil fecisse benigne opu8 esse 
verbo finito rati scripserunt: 

nihil fecisse benigne 

Prodest, immo etiam iaedet obesfque magis 
vel: 

nihil fecisse benigne 

luverit, immo etiam t* o, m, 
Sed tale verbum fiuitiim ex usu sermouis Latini uon requi- 
ritur. Nara si verbum substantivum animo audiveris nihil est 
fecisse benigne, plenum enuntiatum evadet, De sensu autem, 
qui inest in hoc nihil est, apte contuleris Plauti versum, qui 
est in Capt. 344 (II 2,94): 

At nihil est ignotum ad illum miltere: operam luseris, 
cuius versus verba extrema illud nihil e«< perbene explicant. 
Itaque cum verbum illis addi necessarium non videatur 
cumque non sat probabiliter dici possit, quo errore aut 
prodest aut iuverit exciderit, missa faciemus haec conamina. 
Ceterarum autem emendationum e numero Avantii, qui 
verbum taedet bis posuit: 

Immo etiam taedet, taedet obestque magis 
duplici ratione probabilis est, quod origo illius defectus sic 
in propatulo est et taedet non sine sententiae emolumento 
bis ponitur. 

76,11 haec Lachmannus edidit: 

Quin tu animo affirmas itaque istinc teque 

reduds, 
Et deis invitis desinis esse miser? 
Duas prioris versus partes Lachmannus esse voluit 
duplici particula que coniunctas: quin tu et animo ita affirmas 
et te istinc reducis? Sed quamquam particulam que apud 
poetas saepe non primae enuntiati voculae adnecti notum 
est, tamen hoc loco postremae voci affixa dubito an ferri 
possit. Non dubitarem, si verbum affirmas postremum in 
enuntiato locum teneret eique particula que adnexa esset; 
in verbo enim totius enuntiati quasi vis continetur eique 
quocunque loco ponitur apte particula que affigi videtur, 
non ita voculae post verbum collocatae. Sed aliud quid 
inest in sententia, quo quis suo iure oflfendi possit. Quo 
enim respicere dicamus illud ita? Quid CatuIIus se hortatur 



utjaniino affirmet? Nihil est, quo Lachmanuum putemus 
voluisse id referre praeter ea, quae in versu praecedente 
habentur: quare iam te cur amplius excrucies, haec fere ut 
evadat. seutentia: quin tu animo affirmas te amplius noUe 
te excruciare? Quam tamen iuterpretaudi rationem fateor 
mihi admodum coutortam videri adeo, ut Lachmauni scrip- 
turam veram esse mihi persuadere nequeam. lam vero 
itaque omniuo non habetur in libris, sed a Scaligero 
coniectum est; libri praeter D, in quo perverse ieque scriptum 
est, ad uuum omnes atque exhibent; pro affirmas autem, 
quod D et L cum ceterorum multitudiue praebent, in G 
offirmas legitur cumque G consentit 0. Teneamus atque 
et ex GO restituamus offirmas: remota sunt incommoda 
scripturae Lachmanuianae et veram opiuor poetae manum 
nacti sumus: 

Quin tu animo offirmas atque istinc teque reducis 
Et deis invilis desinis esse miser? 
Deleto sic commate, quod Lachmanuus post vocem 
reducis posuit, bipertitam habemus orationem, cuius altera 
pars inde a particula atque iucipiens rursus duas partes per 
particulas que — et coniuuctas coutinet. Atque eadem 
ratione Schwabius locum intellegere videtur, cum Silligii, 
qui eandem quam nos et ille scripturam tuetur, explica- 
tionem satis miram vituperat. 

Quapropter de his versibus hoc loco disputavimus, ut 
codices G et offirmandi verbum recte servasse demon- 
straremus, id ut viribus nostris licuit coufectum est. Restant 
autem plura in hoc versu controversiae virorum doctorum 
obnoxia, quae, quamquam ad eam, quam nos agimus rem, 
non pertinent, non videntur silentio praetermittenda esse. 
Baehrensius offirmas quidem probavit, sed existimavit pro 
animo scribendum esse animum. Et ponitur sic verbum 
offirmandi vi transitiva: Ter. Haut. V 5,8: 

Age quaeso, ne tam offirma te, Chremes. 
et Plaut. Merc. I 1,81: 

Vt animum offirmo meum. 

Sed cum idem verbum etiam notione intransitiva usu veniat, 
Ter. Eun. II 1,11: 

Censen posse me offirmare et 
Perpeti, ne redeam inferea? 
non dubium videtur, quin recte dici possit animo offirmare 
b. e. sich in seinem Gemiite verhdrten. Idem Baehrensius in 
initio versiculi prioris pro quin scripsit quidni, quod ex 
scriptura codicum eorum, quos ille solos in crisi factitanda 
respiciendos putat G et — ei enim qui tui exhibent, D 
et L qui tu — cupidius elicuit. Quidni enim non ponitur 
nisi sequente modo coniunctivo et est ironice affirmantis; 
huic loco unice convenit quin, quo sequente aut indicativo 
aut imperativo hortantes et instigantes utuntur. Inde igitur, 
quod G et qui tui exhibeut, non videtur aliquid fructus 
capi posse neque ad constitueudum textum poetae neque ad 
aestimandam codicum illorum auctoritatem. Denique monen- 
dum est verba istinc teque inventa esse Heinsii coniectura, 
sed de cuius veritate dubitari non debeat; libri codice G 
non excepto instinctoque vel adeo peiora praebent, sed 
habet instincteque, quo Heinsii commentum firmatur. 

Egimus adhuc de viginti tribus locis, quibus codicis G 
scriptura Lachmanni libris praestat. In his duo tantnm 
extant, quos extremos tractavimus, quibus a Lachmanni 
textu recedendum videbatur. Atque his locis vera scriptura 
iam ante codicem G repertum ab aliis viris doctis coniectando 
restituta erat, ita ut Lachmannus, non quod codice G ca- 
rebat, sed quod non satis caute de his locis iudicavit, a 
vero aberrasse putandus sit. Itaque codice G reperto id 
tantum in emendandis Catulli carminibus profecimus, ut his 
viginti tribus locis coniecturae virorum doctorum iam libri 
manuscripti testimonio firmentur. 

Sed altera ex parte non desunt loci, quibus Lachmanni 
iibri D et L codici G praestant: 

42, 13 

Non assis fads? o lutum, lupanar, 
Aut si perditius potest quid esse. 



Yalde Catallus hoc geuus diceudi adaniavit, quo ut ita 
dicam gradum superlativum simul circumscribit et auget ; cf. 
22, .13 

scurra 
Aut siquid hac re tritius videbatur, 
23,13 

comu 
Aut siquid magis aridum est, 
82,2 

oculos • . . 
Aut aliud siquid carius est oculis, 
nec non 13,10 et 82,4. Eo autem de quo agitur loco 
libri G et non polest sed potes praebent: 

Aut si perditius potes quid esse 
eamque scripturam Baehrensius mira iudicii perversitate 
probavit. Quid enim hoc est lutum^ lupanar, perditissimum 
quod esse potes? Conviciis poeta Clodiam cumulat. Sed num 
hoc est convicium pe_rditissimum quod esse potes? Certe 
dubitare licet. Num hoc omuiuo potest intellegi ? Mihi vix 
videtur. Quam acerbe contra et CatuUi ingenio couvenienter 
illud dicitur lutum^ lupanar, aut si perditius potest quid esse, 
i. e. lutum^ lupanar, perditissimum quod omnium rerum 
esse potest? 

66,83 in Lachmanni editione hic est: 

Vester onyx, casto petitis quae iura cubili, 

Pro petiliSy quod D traditur, Baehrensius colitis ex G 
et in textum recepit; colitis Lachmauno notum erat ex 
margine codicis L, cuius textus quaeritis praebet. lura colere 
siquidem Latine dici potest, quod mihi non omni dubitatione 
videtur carere, certe ad consuetam exercitationem iuris 
couiugalis spectet necesse est; itaque iura colere apte dicuntur 
matronae tantum vel mulieres iam aliquod temporis spatium 
Gum maritis coniunctae. Coma autem Berenices alloquitur 
virgines innuptas praeceptumque eis dat inde ab eo momento 
quo nubant observandum. Non poterat igitur poeta eas 
appellare casto colitis quae iura cubiliy sed si colendi verbo 

uti Yolebat, dicendum erat quae iura caslo cubili colere 
cupitis. Id inest in scriptura libri D casto petitis quae iura 
cubili, quam veram esse puto. Colitis autem unde ortum 
est? Certe non simplici scribendi errore, sed a correctore 
profectum videtur* Et si causam quaerimus, qua ille eo 
adductus sit, ut couiectura hoc loco opus esse opinaretur, 
commode se illud nobis offert, quod libri uonnulli quaeritis 
exhibent. Hanc enim scripturam probabiliter ponimus inter- 
polatorem illum in codice suo invenisse; quae cum numeris 
haud satis faceret, versum ille restituit sententiam non 

« 

accuratius respiciens. Ipsum autem illud quaeritis exaratum 
est pro genuino petifis mera neglegentia, qua saepissime 
librarii synonyma confuderunt. 

Ad hos duos locos, quibus codicis G scripturae vaua 
sunt librariorum commenta, accedunt alii, quibus mero errore 
librarius falsa exaravit, vera scriptura cum in ceteris omni- 
bus libris tum in D et L habetur: 64,134 discendens 66,24 
ut ibi 66,32 adesse '66,74 candita 66,85 inita 67,35 amat 
atnore 68,101 tuum 71,2 et 6 podraga 84,11 esset 87,1 pone 
99,7 ad 114,3 aura, Nou infringitur quidem hac re fides 
codicis G; quis enim bonus liber scribendi erroribus vacat? 
Sed tamen monemur, ne temere cum Baehrensio ceteros 
libros praeter omnes ex G derivatos esse putemus. Quo- 
modo enim factum est, ut horum vitiorum in illis nec vola 
nec vestigium sit? 

lam ad cor rectiones libri G nos vertere licet, de quarum 
origine viri docti non consentiunt. Baehrensio ab eadem 
manu, quae textum exaravit, factae videntur (p. XIV) neque 
ille dubitat, quin omnes unius eius qui G exaravit ingenio 
debeautur plerumque perverso (p. XVII). Contra Bonnetus 
(Revue critique 1877) correctiones non ab eadem manu quae 
textum scripsit profectas esse, sed aliam manum codicem G 
cum alio quodam codice contulisse et correctiones ex illo 
transcripsisse existimat. Apparet autem ex Baehrensii de 
correctionibus libri G iudicio, cur ille ceteros libros omnes 
ex G derivatos esse arbitretur. Nam si verum est correctiones 



libri G falsas couiecturas esse eius qui codicem exaravit, 
fieri non potest, quin ceteri, cum fere ubique cum correctore 
libri G consentiant, ex hoc libro fluxerint. Sed qui correc- 
tiones libri G accurate perlustrabit, ei mirum videbitur, 
quod Baehrensius de perverso correctoris iudicio dicit; nam 
si eas, quae ad orthographiam pertinent, numero paullo plus 
sexaginta omittimus, restant fere centum sexaginta, quarum 
longe plurimae centum et quinque procul dubio verae sunt 
et quas ne ipse quidem Baehrensius potuerit non in textu 
ponere. Quarum e numero sexaginta locis vitia corriguntur, 
quae scriba codicis G in describendo textu commisisse videtur, 
cum veram scripturam praebeat. lude igitur, quod ceteri 
libri cum G' et consentiunt, non sequitur eos ex G, non 
V fluxisse. Geteris locis quadraginta quinque fleri potest, 
ut vitia, quae in G a correctore emendantur, iam in V 
fuerint, cum in eadem corruptela atque a prima manu 
iu G extet. Et his quidem ex locis coUigi potest ceteros 
libros ex G descriptos esse, siquidem constat correctorem 
libri G ex suo iugenio correxisse. Restant iam quinqua- 
ginta quinque loci, quibus id quod corrector efi^ecit verum 
non est. Et sunt etiam inter hos, ex quibus idem illud 
colligi potest, ii scilicet, quibus G* et ceteri praeter 
perversas coniecturas praebent, G* et aut verum aut 
scripturam corruptam quidem sed propius ad verum acce- 
dentem. Sed tamen est aliquid, quod monet, ne temere 
Baehrensium ita colligentem sequamur. Qui apparatum 
criticum Ellisianum perlustraverit, sciet non raro codices 
praeter G et in diversas partes discedere, partem cum 
G', partem cum G* et facere. Unde tandem in hos 
libros pervenit scriptura, quae ante correctionem in G fuit? 
Potest quidem certo numero locorum adhuc dignosci, quid 
G* scripserit; sed aegre tantum; saepe autem legi omnino 
non potest (39,11 eiruscns cf. Bonnetum I. I. 43,8 -o seclum 
51^3. 4 falsam versuum distributionem sanavit, cf. Bonnetum 
51,5 miserol^quod 64,253 te quaerens 69,5 fabula qua, alia). 
Praeterea, ut supra iam monuimus, libros illos ex G deri- 

vatos esse tum tantum recte colligitur, si constat libri 6 
correctorem ex suo ingenio correxisse. Atqui inter eas 
correctiones, quae aperte falsae suut, nonnullae extant, 
quarum origo explicari non potest, nisi correctorem librum 
6 cum alio codice comparasse eiusque scripturas in G 
intulisse ponimus. Quod ut exemplo illustremus, corrector 
64,309 vitte quod verum est mutavit in ticte; victe sensu 
cassum et aperte corruptum est atque eiusmodi est haec 
corruptela, ut id non consulto ad emendandum Catullum 
fictum, sed simplici librarii describentis errore ortum esse 
appareat. Unde colligitur correctorem libri G id non ex 
suo ingenio, ut Baehrensius vult, sed ex codice, in quo 
victe librarii ueglegentia scriptum erat, sumpsisse. Idem 
quod de hoc loco de aliis quibusdam correctionibus affirmare 
licet (14^16 hec tibi salse sit abibit 43,8 atque 64,355 
prosternens 68,115 terretur cf. Bouuetum 76,5 manenliy alia), 
ita ut certe partem correctionum illarum statuere possimus 
scripturas esse ex alio libro iu codicem 6 translatas. Quod 
si recte statuimus, iam actum est de Baehrensii sententia, 
qua censet correctiones libri G ab ipso scriba esse inventas. 
Quis enim negabit fieri posse, ut omnes correctiones ez 
eodem libro ac pars illa transcriptae sint? Immo valde 
probabile est id ita fuisse, nam quem summa religione in 
transcribendis corruptelis uti videmus^ putabimus eum ausum 
esse libero arbitrio verba poetae immutare? 

lam ad Bonnetum redire licet. Is idem, quod nos ex 
vestigiis quibusdam efficere studuimus, diligenti titulorum 
libri G consideratione luculenter demonstravit librum G 
correctum esse collato alio libro. Hunc librum necesse est 
censoris manum passum esse, propterea quod in G a manu 
secunda coniecturae falsae habeutur, quibus et et G * caret. 
Ceterum utrum is fuerit apographon codicis V an ipse V 
post descriptos et G ab homine docto correctus sit, 
Bonnetus in dubio reliquit et poterat relinquere, nihil enim 
hoc facit ad rem. 

Ex eis quae adhuc disputavimus satis apparet Baehrensii 

de 6 ceterorum librorum archetypo sententiam firmis argu- 
mentis carere. Pieri enim potest, ut libri illi, quamvis cum 
correctore G consentiant, tamen non ex hoc, sed ex eo 
libro, ad quem ille correctus est, originem traxerint. Et 
iam supra se obtulerunt nobis momenta quaedam, quae 
contra Baehrensii sententiam pugnabant, alterum, quod in 
6 habetur certus numerus vitiorum scribae errore ortorum, 
quibus D et L et ceteri vacant, alterum, quod etiam talibus 
locis, ubi quid prima nianus scripserit legi iam non potest, 
pars ceterorum librorum id exhibet, quod a prima exaratum 
fuisse ex codicis scriptura verisimile est. 

Revera autem G non esse archetypon ceterorum librorum 
omuium demonstrari potest comparatis scripturis dupli- 
cibus, quae in illo libro et in Bononieusi (B apud 
EUisium) extaut. 

De scripturis duplicibus libri G similis atque de 
correctiouibus inter viros doctos dissensus est. Baehreusius 
enim eas omues ab eodem scriba, qui ipsuui textum exaravit, 
ex archetypo V trauscriptas esse putat, ut qui iu illis et 
in textu eaudem manum coguoscere sibi visus sit. Qua in 
re quamquam sunt, qui ei astipuleutur (Woelfflinus nunt. 
erud. Gott. 1855 p. 1982 EUisius ed. alt. p. XLIX), tamen 
alii aliter de ea re iudicaveruut. luter quos Bonnetus 
partem scripturarum iilarum ab ipso libri G scriba simul 
cum textu exaratam videri affirmat, partem autem ab eadem 
manu scriptam qua correctiones atque ex eodem libro 
petitam esse. Nos in ea re Bonneto fidem habemus; ceterum 
utram seutentiam probemus, non multum interest, dubium 
euim uon est, quin scripturae illae duplices in V fuerint 
atque ex eo quacunque via iu G pervenerint. 

Eiusdem generis scripturae sunt etiam iu libro B, 
quas iam cum G comparabimns. Undevigiuti in eo duplices 
scripturae habentur, quae eaedem in G extant: 

2,3 pefenti al pafenti 

10,27 deserti al deferri 

12,2 ioco al loco 

14,15 opimo al optimo 

25.3 arancoroso al araneoso 
28,11 parum al pari 

33.4 voratiore al volantiore 

34,21 scis quecunque tibi placet al sis quocunque tibi placet 

40.8 poema al pena G pena al poema B 
42,3 locum al iocum 

50,13 omnem al essem 

62,37 quod tamen al quid G quod tamen al quid tum B 

64,3 Fascidicos al Phasidos 

64,178 Idoneosne al Idmoneos 

64,283 curulis al corollis 

td os o 

64,285 penies G penies B 

64,324 tutum opus al tu tamen opis G tutum (opis om.) 

al tutamen B 
66,35 sed al si 
66,54 asineos al arsinoes G arsinoes al asinios B 

Ceteris locis numero sexaginta tribus, quibus in G 
duplices scripturae suut, liber B plerumque alteramutram 
scripturam exhibet, modo eam, quae in ipso textu libri G 
exarata est, modo eam, quae inter yersus yel in margine 
eius extat; paucis tantum locis neutram praebet, sed aliud 
quid, quod errore ortum yidetnr. Et his quidem non re- 
fellitur id quod Baehrensius pntat G archetypon esse cete- 
rorum librorum; fieri enim potest, ut scriba libri B undeyiginti 
illas duplices scripturas religiose descripserit, ceteris locis 
neglecta altera scriptura eam tautum, quae sibi yerior yide- 
retur, exarayerit. lam autem illud animadyertendum est 
extare in codice B praeter undeyiginti illas duplices scrip- 
turas etiam alias uumero quattuordecim, quarum sex occurrunt 
in priore carminum Gatullianorum parte usque ad 66,57, 
ceterae in posterioribus carminibus, in quibus G nullas ex- 
hibet duplices scripiuras: 

30.9 inde al idem 

39,20 expolitor al expolitior 

44.8 vertiiur mens al verlur 

X 

64,80 versareniur 

e 

64,303 fluxeruni 

66,45 atque al cumque 

68,91 frater al fratri 

68,119 nec causa al neque iam 

92,2 amo al amai 

97,1 quicquid al quicquam 

98,4 carpatians al carpatinas 

100.2 treronensum al veronensum 
100,6 est igitur al exigitur 

108.3 numi al mimi 

lam si Baehrensium seqaimar, ponere debemas has 
quattaordeeim duplices scripturas non ex 6 descriptas, sed 
a scriba libri B fictas esse. Sed hoc ne speciem quidem pro- 
babilitatis habet, nam siquid certum, hoc certissimum est 
quattuordecim has scripturas eiusdem esse generis atque un- 
devigioti illas, quas supra memoravimus. Praeterea quam- 
quam de nonnullis earum dubitari potest, utrum in communi 
archetypo codice V extiterint necne, tamen de aliis hoc 
plane certum videtur: 

80.9 inde al idem B inde DLG idem 

68,119 nec causa al neque tam B nec tam DO nec 

neque tam 

causa G nec causa L 

• • • • • 

100,2 treronensunk al teronensum B veronensum DG 
treronensum treronensium corr. in veronensium L 
Neque 66,45, ubi in DO cumque, in LG atque legitur, 
duplicem scripturam atque al cumque quae in B est facile 
negari potest in V extitisse, cum illud cumque de coniectura 
in B illatum esse credibile non sit. Quodsi certum est 
omues has duplices scripturas ex eodem fonte in codicem B 
pervenisse, uounullas autem earum in G non haberi, sed in 
V fuisse, codicem B non ex G, sed ex V fluxisse consequens 
fit, G igitur certe non omnium ceterorum librorura arche- 
typon esse. 

Praeterea autem hac comparatione codicam 6 et B ef- 
fectum est, ut de pretio scripturarum, quae dupHces in illo 
extant, rectius iudicare possimus. Permagni enim ob lias 
duplices scripturas aestimari solet codex G, cum hiuc naturam 
archetypi animo fingere posse videamun Et sine dubio 
codex 6 reliquos libros omnes hac re superat, quod plurimae 
duplices scripturae ex archetypo V in eum pervenerunt. Sed 
illud tenendum est extitisse in libro V etiam duplices scrip- 
turas, quae in codice G non extant, id quod eis quae de 
libro B protulimus demonstratum esfc. Illud praeterea iu 
dubio relinquendum est, num omnes duplices scripturae libri 
G in ipso V exaratae fuerint. Extant enim earum in uu- 
mero haud paucae, quae inde videntur ortae esse, quod libra- 
rius, cum duobus modis archetypi scriptura legi posset, in- 
certus utrura adhiberet, utrumque posuit itaque ipse duplicem 
procreavit scripturam; id quod recte viri docti monuerunt. 
Huius generis videntur esse 7,6 beafi al beari 23,19 culus 
al cuius 25,5 alios al aves al aries 64,288 non acuos al 
nonacrias, alia. Haec autem non obstaut, quominus conce- 
damus extitisse in V sat multas duplices scripturas atque 
codicem G optimam harum scripturarum imaginem praebere. 

Postquam sic de correctionibus et scripturis duplicibus 
in universum disputavimus, restat, ut singulos locos re- 
censeamus, quibus ex eis aliquid fructus ad constitueudum 
textum redundat. 

Atque de singulis correctiouibus non iam multa monenda 
sunt; nam ubicunque corrector genuinum in G restituit, 
seraper iam Lachmanni libri verum exhibent. Sed de non- 
nullis eorum versuum, iu quos corrector falsam scripturam 
iutulit, nobis disserendum est; quibus cum Lachmauni libri 
eandem illam falsam sci-ipturam praebeaut, primam codicis 
G manum aut verum ipsum aut aliquid, quod a vero uon 
procul abest, habuisse sive cognosci sive colligi potest. 
Atque tribus horum locorura corrector scripturam falsam 
mero scribae errore ortani, quinque iufelicem emendatiouem 
in librum G intulit: 



J 

14,18 

Curram sannia: Caesios, Aquinos 

Scrinia praebent G'0, scrinea G^DL (cf. Bonnetam 1. !•)• 

61,204 (197) 

quoniam palam 
Quod cupis capis et bonum 
Non abscondis amorem. 

Haec et in Lachmanni libris et in G extant, sed in G 
capis a correctore restitntam est ex primae manus scriptura 
cupis cf. Bonnetnm 1. 1. cnm pr. m. codicis G facit. A 
scriptnra yulgata quod cupis capis, quam Lachmannus 
amplexus est, recte videntur recessisse Heinsius Baehrensius 
Vahlenus (Cat. Tib. Prop. ab Hauptio recogn. ed. IV) 
scribentes quod cupis cupis. Quid enim maritus capit? 
Palam certe nihil capit. Praeterea cum adverbium palam 
insigni enuntiati loco cum yi et pondere ponatur, non apte 
verbum capiendi ita infertur, ut cupiendi verbo opponi vide- 
atur; oppositio potius inter cupere et palam cupere deside- 
ratur idque confirmat sequentis enuntiati conformatio et 
bonum non abscondis amorem. Quamobrem gcripturam cupis 
praestare puto, 

64,355 

Troiugenum infesto prosternet corpora ferro. 

Participii formam prostemens D et prima mauus codicis 

L testantur, scriptura prostemet Lachmanno nota erat ex 

L, quo in libro a correctore futurum adscriptum est. G a 

pr. m. habet prosternet, quod a correctore in prostemens 

mutatum est, cum pr. m. codicis G facit. Prostemet 

coDstructione grammatica requiritur et cum apud alios 

editores tum apud Lachmannum in textu legitur. Uli tantum 

viri docti, qui inter eas carminis particulas, quae versu 

intercalari finiuntur, responsionem quandam accuratam fuisse 

sibi persuaserunt, veluti Ellisius, prostemens verum esse et 

unum versum excidisse statuunt, ut quattuor versuum parti- 

culam nanciscantur. Sed ne illi qnidem omnes ita iudicant 

neque multum hac ratione proficitur ad accuratam respon- 

2 

sionem restituendam neque denique omnino videtur esse, 
cur talem responsionem fuisse censeamus. Accedit, quod 
participium prosternens satis facili errore a librario scribi 
poterat pauUo antecedente participio praecerpens. Quare 
prosternet a Lachmanno recte praelatum esse arbitramur. 
44,11 

Orationem minantium petitorum 

Plenam veneni et pestilentiae legi, 
Prior versus Lachmanni libris sic traditur, uti eum 
adscripsi. Idem in G a correctore effectum est ex primae 
manus scriptura: 

Oratione minantium petitorem, 
Apparet autem hanc scripturam, quae eadem in extat, 
proxime ad verum accedere: dummodo verba recte distinxeris, 
id quod iam Itali fecerunt, verum habes: 

Orationem in Antium petitorem, 
Altera autem illa orta est a librario quodam, qui cum 
sententiam restituere conaretur et sententiam et metrum 
plane pessumdedit. 
45,10 

At Acme lemter caput reflectens. 
Lachmanni libri exhibent ad hanc me, in G exaratum est 
ad hac me, sed virgula illa ut Baehrensio visum est a cor- 
rectore addita, praebet ad hac me. 
62,8 

Sic certest: mden ut perniciter exiluere? 
Lachmanni libri exhibent certe, idem in G extat, sed 
post vocem certe duae litterae erasae sunt. Schwabius a 
prima manu certest scriptum esse putabat, sed cum prima 
codicis G manus semper fere cum scripturis codicis con- 
sentiat, certe si, quod in exaratum est, iu G extitisse 
paene certum est. Rursus igitur scriptura codicum D et L, 
quam eaudem corrector in G intulit, iutegritate longe supe- 
ratur a codice et a prima manu codicis G; accedit his 
praeterea in hoc carmiue Thuaneus, qui eadem atque illi, 
sed aliter distiucta siccer ies i exhibet. 

62,40 

Ignotus pecori, nullo contusus aratro, 
Sic Lachmannns in prima editione yersnm scripsit ex 
codicibns D et L eademqne extant in G ita tamen, nt verbi 
cotusus litterae ot in rasnra positae sint. Qnid a prima 
mann exaratnm fnerit, dispici non iam potest, sed in 
legitnr conclusus et id etiam in 6 extitisse ante rasnram 
ponendum est. Quarnm scriptnrarnm alteram conclusus nihili 
esse, alteram contusus sententiae satis facere apparet. Sed 
cum conclusus ex contusus scribendi errore ortum esse non 
sane probabile sit, suspicionis ansam inde sumere debebimns,* 
num forte contusus a correctore excogitatum sit, quo aperte 
corruptum conclusus emendaret. Et non sine iusta causa 
iios sic agere ex codice Thuaneo intellegitnr, is praebet nullo 
contolsus aratro; hoc enim convolsus ab antiquissimo codice 
commendatum, poetae ingenio diguum non poterimns non 
genninum putare. Neque id ita est comparatum, ut codicis 
scriptura non librarii errore ex eo orta esse possit; nam 
Baehrensii rationem, qua discrepantiam hanc explicare studet 
(p, XX), nt satis dubiam abicimus. Convolsus autem Hauptio 
monente etiam Lachmannus in altera editione edidit. 
5,8 

Dein mille aUera, dein secunda centum, 
'In L ab ipso scriba yersus per errorem omissus est, a 
correctore vero in margine sic adscriptus: 

Deinde mille altera deinde secunda centum, 
quae scriptura facili opera ita corrigitur, ut pro ddnde bis 
forma monosyllaba dein ponatur, id quod iam Itali fecerunt. 
Idem, quod altera manus codicis L in margine adscripsit, 
habet 0, habait prinia manus libri G ; sed in hoc a correctore 
mille mutatum est in mi, alterum deinde in da: 

Deinde mi altera da secunda centum. 
Cum correctore libri G consentit cum vulgus codicum 
tum D, nisi quod hic pro mi, habet me. Magni autem hic 
locus est momenti, quod et prima manus codicis G ge- 
uuinum ipsum levi tantum errore infectum praebent, cum 

ceteroruxn scriptura profecta sit haud dubie a correctore, 
qui metrum corrigere conabatur. 

Apparet autem his octo Ibcis quos modo tractavimus 
codicem 6 Lachmanni libris pristina librarii scriptura 
praestare, non correctionibus ; sunt igitur eiusdem generis 
atque illi, quos in initio huius disputationis congessimus. Et 
fortasse etiam pertinet huc nonus, 64,249, quo dubitare 
licet, quid Catullus scripserit: 

Quae tamen prospectans cedentem maesta carinam. 
Hanc scripturam aperte vitiosam habent G» et 0, G* 
'corrigendo eflfecit: 

Quae tamen aspectans cedentem maesta carinam 
idque Lachmannus e suis libris edidit. Neque negari potest 
hoc recte dici posse. Sed si recordamur locorum illorum, 
de quibus modo egimus, suspicio oriatur necesse est, ne ut 
illis sic hic quoque scriptura metro conveniens correctori 
debeatur. Ea suspicio firmatur eo, quod duos testes habemus, 
qui in V quae tamen prospectans fuisse testantur, G' et 0. 
In emendando igitur proficiscendum videtur ex scriptura 
quae tamen prospectans. Et iam duae patent viae, altera, 
ut probetur vetus illa coniectura quae tamen aspectans, 
altera, ut cum Schwabio scribatur quae tum prospectans. 
Nos, quamquam sane fieri potuit, ut librarius memoriae 
lapsu ex versibus 52. 60. 61. 62, quibus eundem in modum 
Ariadne describitur atque hoe loco: 

Namque fluentisono prospectans litore Diae — 
Quem procul ex alga maestis Minois ocellis 
Saxea ut effigies bacchantis prospicU euhoe, 
Prospidt et . . . 
prospectans pro genuino aspectans huc inferret (idem vitium 
commissum est in v. 389 in D et in v. 243 in codice, quem 
Ellisius littera a significavit), magis fere eo inclinamus, ut 
alteram ingrediamur viam recordantes quam saepe voculae 
tum et tamen (tu et tn) a librariis commutentur. 

Immerito autem Baehrensius ex scriptura, quam G* et 



21 

exhibent, aliquid expiscari stadens pro velatum scripsit 
mllatum 64,293: 

Vestibulum ut molli velatum fronde mreret, 
Talem Lachmanni libri bunc versam testantar, in 6 a 
m. pr. vellatum exaratum est, a correctore alteram { erasam; 
vellatum littera / dapliciter scripta praeterea extat in 0. 
Duplex enim / habet explicationem suam ex consuetudine 
illa, qua in archetypo non solum consonas dupliciter po&endas 
semel tantum scriptas (cf. Baehrensium p. XLV), sed etiam 
semel pouendas duplicatas esse scimus (4, 1. 10. 15 phasellus 
17, 4. 28,9 suppinus 28,8 reffero 29,23 oppulentissime 37,2 
pUleatis 61,92 (88) ortullo 61,168 (161) rassilem, alia); et 
firmatur velandi verbum his locis Ovid. Trist. IV 2,3: 

Altaque velentur fortasse Palatia sertis 
et Verg. Aen. II 248 sq,: 

Nos delubra deum miseri, quibus uUimus esset 

Ille dies, fesia velamus fronde per urbem, 
Vidimus correctionibus nuUam bonam scripturam in G 
illatam esse, quae non in D et L extet. Neque multo 
maior est fructus, quem ex scripturis duplicibus ad emen- 
dandum textnm capiraus; parvus est numeras earum bonarum, 
qnae quidem Lachmanno ex D et L nondum notae fuerint* 
Plus enim octoginta in G cum extent duplices scripturae, 
si eos exceperis locos, quibus utraque falsa est, plus quadra- 
ginta locis ea, quae inter versus adscripta est, vera, quae 
in textu exarata, falsa est; fere viginti locis quod in textu 
exlat verum, quod inter versus depravatum est; in utroque 
autem locorum ordine quattuor tantum sunt, quibus Lach- 
manni libri falsam scripturam praebent. Atque in priore 
quidem hi: 
28,11 

Sed, quantum video, pari fuistis 

Casu, 
D et L exhibent parum^ La» et pari, G parum supra- 
scripto ccl pari. Item casu recte in G et extat, cum D 
casum, L casus praebeat. 



22 

66,24 

Ut tibi tunc tolo pectore sollicitae 
nunc DL tunc La'0 nunc suprascr. tunc G. 
34,21 

Sis quocunque tibi placet 
Hauc geuuiuam scripturam exhibeut margiues codicuui 6 
et B, praeterea 0, ceteri, quorum in numero etiam D et L 
sant, praebeut scis quaecunque tibi placet vel placent. 
10,13 

Praesertim quibus esset irrumator 
Praetor non facerent pili cohortem, 
Haec est scriptura codicis D, a qua L ita tantum recedit, 
ut non faceret praebeat. Lachmannus dubitaus, quid verum 
sit, D scripturam aperte corruptam iu textu posuit, in an- 
notatione autem critica Gronovii coniecturam non faciens 
affert eoque commendat. Sed ex eis, quae G et tradunt, 
aliud quid Catullum scripsisse apparet. G enim exhibet 
non faceret suprascr. al nec, nec faceret, neque dubium 
videtur, quin illud nec faceret verum sit: 
Praesertim quibus esset irrumator 
Praetor nec faceret pili cohortem. 
Tale euim dicendi genus non abhorret ab usu sermonis 
Latini, cf. Cat. 2,3: 

Quoi primum digitum dare adpetenti 
Et acris solet incitare morsus. 
Ter. Andr. I 1,66: 

Nam qui cum ingeniis conflictatur eius modi 
Neque commovetur animus in ea re tamen, 
Sdas posse habere 
et exemplum illud, quod Rossbergius in recensione editionis 
Baehrensianae (Pleckeiseni ann. 1877 p. 173) attulit ex 
Tib. IV 2, 15-17: 

Sola puellarum digna esty cui molUa caris 
Vellera det sucis bis madefacta Tyros^ 
Possideatque, 
His igitur quattuor locis >era scriptura in G inter 

versas addita est, atqae prioribas daobas Lachmanno iam 
ex La' uota erat; ceteris aatem iam ante codicem G repertam 
coniectara a viris doctis inventa erat, qaamqaam tertio 
tantam loco in Lachmauui texta habetar« 

Ceteram daobas praeterea locis Baehrensias ex daplici 
codicis G scriptura Catallo opem aflferri posse patavit, 1,8 
et 64,178. Sed priore loco mei illud haud dubie non Catalli, 
sed librarii cuiusdam est, posteriore IdmeneoSy quod ex 
Idmoneos ille elicuit, multis opiuor erit obscuram. 

Restant iam quattuor loci, qaibus quod inter versus 
adscriptum est depravatam est, scriptura autem primae 
manas et huic praestat et ei quod D et L exhibent; apparet 
igitur hos quoque ut octo illos supra memoratos eis locis 
aduamerandos esse, quos in initio disputationis nostrae 
contalimus. 

12,4 

Hoc salsum esse putas? Fugit te, inepte, 

DL falsumy 6 salsum^ cui suprascriptam est al falsum, 
faUum al salsum, 

55,22 

Dum vestti sis particeps amoris 

al no 

DL nostri, G vestriy vestri. 

54,5 

Tibi et Fuficio seni recocto 
DL seniore copto, G et seniore cocto^ sed in G supra 
alterum c additum est al p,- 

14,16 

iVon non hoc Hbi, false, sic abibit. 

False DLO exhibent, G habet salse suprascripto false. 
Lacbmannus contra codicum suorum testimonium salse in textu 
posuit, qua iu re omnes editores eum secuti sunt praeter 
uuum Baehreusium, is nuper false edidit. Quod quamquam 
nos non fugit Baehrensium per iocum dictum esse velle,. 
tamen vel sic frigidum nec satis urbanum videtur. Tantam 
enim et tam iucuudam familiaritatem inter Calvum et 

GatuUum fuisse, ut crimen fallaciae et perfidiae etiam ioco 
prolatum rusticitatem redoleret, ex ipso hoc carmiiie cognos- 
citur. Neque Calvus poetarum pessimorum carmina tam eo 
consilio CatuUo misit, ut eum luderet, quam ut risum ei 
moYcret accepto libello opus nescio quod maguum et novum 
expectantii aperto deiude invenienti contempta carmina 
poetarum illorum, quorum imbecillitatem iam saepe cum 
Calvo riserat. Non ipse igitur Catullus, sed potius poetae 
mali ioco Calvi tanguntur. Coutra salsum Catullus aptissime 
Calvum appellare poterat; salsus enim est is, qui lepide et 
facete iocari scit; neque solum de facete dictis id ponitur, 
sed etiam de rebus lepido ioco factis, cf. initium carminis 12. 
Denique in fiue huius partis summam paucis compre- 
hendamus. Primum locos viginti tres contulimus, quibus, 
cum D et L vitiis infecti sint, 6 aut verum ipsum exhibeat 
aut satis prope a vero absit. Ad hos praeterea accedunt 
duodecim: octo, quos p. 17 — 19 et quattuor, quos p. 23 sq. 
huc pertinere perspeximus. Quibus locis quamquam omnibns 
verum iam antequam codex 6 in lucem prodiret a viris doctis 
inventum erat et longe plurimis in Lachmanni textu habetur, 
tamen codicis 6 auxilium spernendum non est, cum ali- 
quoties coniecturae, quae alioquin satis dubiae videri pote- 
rant, nunc libri scripti auctoritate nitantur. Ex scripturis 
duplicibus id commodi nanciscimur, ut imaginem codicis Y 
animo informare possimus; ad emendandum textum paucis- 
simis locis aliquid eis proficimus, quattuor, qnibus omnibus 
iam antea verum repertum erat. lam quamquam non 
iniuria nec sine fructu codicem 6 in medium prolatum esse 
apparet, tamen cavendum est, ne nimium auctoritatis ei 
tribuatnr; vidimus enim ex correctionibus eius nihil ad 
restituendam poetae manum redundare, immo bonam primae 
manus scripturam interdum oblitteratam esse; vidimus eum 
scribendi erroribus infectum esse, quibus Lachmanni libri 
carent; vidimus denique, id quod gravissimum est, errare 
eos, qui ceteros libros omnes ex eo fiuxisse eosque iam 
nobis abiciendos esse censent. 

Eadem ratione, qua iu priore partieula de codice G, 
iii hac altera de libro agemus congerentes et eas scripturas, 
quibus Lachmanni libris D et L praestat, et eas, quibus 
eis inferior est. 

Eorum autem locorum, qui in sive integri sive minus 
quam in D et L corrupti leguntur, iam in primo capite 
fere dimidiam partem memoravimus: nam inter undequadra- 
ginta illos locos, quibus codicem G aut ipso textu aut 
duplici scriptura Lachmanni libros antecedere vidimus, tri- 
ginta sex snnt, ubi codex cum G consentit, tres tantum, 
ubi eisdem quibus D et L mendis laborat. De his triginta 
sex locis quamquam non amplius nobis disserendum est, 
tamen non alienum videtur eos uno conspectu hic compre- 
hendere: 9,8 tuus 11,3 ut 11,10 visens 12,4 sabutn 14^18 
scrinia 22,4 esse ego 28,11 pari — cami 34,21 sis quocunque 
tibi placet 37,9 atqui 55,22 vestH 61,104 volet 61,166 
omine 63,33 iuvenca 63,42.88 Attin 63,73 iamque 63,76 
iuncta 64,355 prosternet 66,24 tunc 91,3 constantemve 
106,1 esse 5,8 dein mille 39,12 Lanuvinus 44,11 orationem 
in Antium petiiorem 45, 1.2.23 Acme 45,10 At Acme 52,2 
Nonius 54,5 seni recocto 62,8 certest 10,13 nec faceret 
61,204 cupis cupis 62,40 convolsus 73,4 taedet obestque 
76,11 offirmas. 

Ad illos iam accedunt alii, quorum primo loco ponam 
eos, quibus vera scriptura Italorum aut virorum aetate 
posteriorum coniecturis inventa et Lachmanno nota erat: 

3,12 

IlluCy unde negant redire quemquam 
illud DLGO illuc margo 

4,17 

Tuo imbuisse palmulas in aequore 
tuas DLG tuo 

17,25 

Et supinum animum in gravi derelinquere caeno 
delinquere DLG derelinquere 
29,19 

Hibera quam scit amnis aurifer Tagus 
sit DLG scU 

55,11 

Quaedam inquit nudum sinum reducens 
quendam DLG quedam 

63,38 

Abit in quiete molU rabidus furor animi 
abiit DLG abit 

63,52 

Famuli solent^ ad Idae ietuli nemora pedem 
retuli DLG tetuli 

63,81 

Age caede terga cauda, tua verbera patere 
tergo DLG terga 

64,25 

Teque adeo eximie taedis felicibus aucte 

thetis DG thetys L tedis 

64,165 

Externata malo, quae nuUis sensibus auctae 

extenuata DLG extemata 

64,231 

Tum vero facUo ut memori tibi condita corde 

tu DLG tum 

66,72 

Namque ego non ullo vera timore tegam 

nullo LG nulla D ullo 

77,9 (78b,3) 

Verum id non impune feres: nam te omnia saecla 

id verum non DL . , ^ 

. , ^ verum td non O 
verum non %d Kj 

114,6 

Saltum laudemus, dum domo ipse egeat 

saltem DLG saltum 

66,55 

Isque per aetherias me tolletis af)olat umbras 

advolat DL6 avolat 

fioc loco Lachmanuus quamquam verum nou in textu 

posuit, tameu in anuotatioue critica Ganteri emeudatiouem 

avolat affert, id quod commeudationis iustar est. 

Quattuordecim locis Lachmauuus veram scripturam, 

quam exhibet, edidit ex aliis quibusdam libris, quos in 

editione sua aliquotieus iu usum vocabat, Laurentiauo (La*) 

Riccardiauo, Parisino vel ex altera libri L manu (L*): 

30,7 (9) 

Idem nunc retrahis te ac tua dicta omnia factaque 

inde DL6 idem La'0 

39,2 

Renidet usque quaque. Sei ad rei ventumst 

seu DL6 sei La*0 

42,7 

Quae sU quaeritis. llla quam videtis 

ittam DL6 Ula La«0 

59,1 

Bononiensis Rufa Rufulum fellat 

fallat DL6 fellat La»0 

64,10 

Pinea coniungens inflexae texta carinae 

testa DL6 texta La'0 

73,6 

Quam modo qui me unum atque unicum amicum habuit 

t i ^ T\Tn habuU amicum La» 
am%cum habet DLiJi . , . ^ 

amtcum habuU O 

68,130 

Vt semel es fiavo concUiaia viro 

e flavo L6 a u- n 

^ jt r\ «* fl(^^0 RlCC. O 

est flavo u 
68,50 

In deserto Alli.nomine opus faciat 
ali L6 alns D alU Par. alU 

25,2 

Vel anseris medullula eel imula auricilla 
medulla DLG medullula L*0 

61,183 (176) 

lam cubile adeat viri 

adeanl DLG adeal L«0 

64,183 

Quine fugit lentos incurvans gurgite remos 

quive DLG quine 

ventos LG , . ^ ^ 

^ lentos L«0 

unctos u 

67,8 

In dominum veterem deseruisse fidem 
venerem DLG veterem L»0 

68,67 

Is clausum lato patefecit limite campum 

classum LG , ^ ^ 

-^ clausum h^yj 

crassum D 

92,3.4 

Quo signo? quia sunt totidem mea: deprecor illam 
Adsidue, verum dispeream nisi amo, 

Omissi sunt lii duo versus in DLG, extant in et in 
margine libri L a correctore additi« Lachmannus, qui hos 
versus in uno L atque in margine a manu secuuda haberi 
videbat, eos ab Italis ex Gellio (VII 16,2) additos esse 
arbitrabatur» Qua in re non est, cur eum sequamur; poni- 
mus igitur eos in Veronensi archetypo fuisse, neque propterea 
iam opus est Gehrmauno (progr. gymn. Braunsberg, 1879) 
assentiri, qui ex uno hoc loco consequens esse dicit ex G 
fluxisse ceteros praeter libros, quippe qui in omissis illis 
versibus cum eo consentiant. Facilius enim ab exitu versus 
alterius ad similem quarti aberrari potuit, quam ut non 
credibile sit, bis vel adeo ter id librario describenti accidisse. 
Et praesto est praeterea alia explicandi ratio, quae haud 
scio an probabilior sit; fieri potest, ut versus illi duo in 

textn codicis Y omissi in margiDe adscripti fuerint, nt facile 

ab alio librario respicerentur, neglegerentur ab aliis. 

lam ad eos progredimur locos, quibus 0, quamquam 

non verum ipsum praebet, tamen fidelius archetypi scripturam 

corruptam reddidit et propius a vero abest quam D et L: 

63,46 

Liquidaque menie vidii sine queis ubique foret 

sineque his DL6 sineque is 

64,138 

Inmite ut nostri vellet miserescere pectus 

mitescere DLG mirescere 

67,42 

Solam cum ancillis haec sua flagitia 

conciliis DG .„. ^ 

.... T concillis O 

cum conctltts L 

76,11 

Quin iu animo offlrmas atque istinc teque reducis 

(cf. p. 6) 

instiniuque D 

instincto L instincteque 

instinctoque G 

77,10 (78\4) 

Noscent et qui sis fama loquetur anus 

famulosque ienus D 

famuloque tenus L famuloque tanus 

famuloque canus G'^) 

Quattuor locis qui huc pertinent Lachmanno eadem 

quam exhibet scriptura vel similis ex Laurentiano aut 

Parisino aut libri L manu secunda praesto erat: 

28,12 

Casu: nam nihilo minore verpa 



*) Iniuria huc referuntur acripturae, quales praebet 64,4 pupis 
pro vero puhis (cett. codd, puppis) et 36,1 anuale pro anndles (cett. 
codd. annuale)» Talia enim ob rationem orthograpbicam , quam 
codicis librarius adhibebat, nihil hac in re valere possunt; 
cf* 64,6. 172. 

verba DLG ''*'^'»i*' 

urpa O 

66,5 

Vt Triviam furtim tub Latmia saxa relegans 

,,. . T^rn *«** lamia Par. 

subhmta DL(j ,, . /^ 

sublamma O 

34,12 

Amniumque sanantum 

omnium DLG omniumque L*0 

107,7 

Quu me ufto ritn^ felidor^ aut magis hac res 
Optandas vita dicere quis poieril? 
Sic Lachmannus versns restituit; in altero versn codices 

hac 

omnes oplandus habent, in fiue prioris me est D6 me est L 
hac est Par 0. 

Cognoscitur praeterea bonitas quaedam codicis in 
compendiis nonnullis archetypi accurate redditis, quae in 
ceteris libris male librarii interpretati sunt: 

14,6 

Cur me tot male perderes poetis 
Codices praeter exhibent malis^ in extat compeu- 
dium mal\ quod et pro male et pro malis pouitur* 

28,9 

Memmiy bene me ac diu supinum 

habet omemi, ceteri ex compendiorum permutatione (oe 

et oe) praebept omuem mi; et in hunc errorem saepe librarii 

iucideruut: 90,6, ubi in libris hand paucis pro omentum 

extat omne tum; 45,4 libri praeter exhibeut omnes, quod 

in corruptum est in omens, 

61,194 (187) 

Alba parthenice velut 

vultu DL . ^ 

, ... vtt 
vultu al vult G. 

Idem compeudium vocis velnt iu recte scriptum praeterea 

uno loco occurrit 63,14, prave in vult deformatum ter 61,21. 

61,102. 64,105. In ceteris libris semper nelut exaratum est 
excepto hoc uno de quo agitur loco. 
116,2 

Carmina nti possem mittere Battiadae 

i 

Iu scriptum est barade, quod, si Baehrensio*) fides, et 
Batiadae et Batriadae esse potest. In ceteris codicibus 
compendio perverse explicato habetur batriade. 

71,1 

Hic versus levioribus quibusdam scriptnrae differentiis 
omissis sic in libris praeter extat: 

Si qua viro bono sacrorum obstitit hircus. 
Qua ex scriptura Hauptius in quaest. C. p. 91 (op. I. p. 66) 
usus Italorum couiecturis versum sicrestituendum esse putabat: 

Si quoi iure bono sacer alarum obstitit hircus, 
Editorum post illum alii (Heysius, Schwabius) eum secuti 
snnt, alii non, partim alia Italorum conamina commendantes, 
partim suo Marte nova proferentes. Inter quos Ellisius 
qui scribit: 

Si quoiy Virro, bono sacer alarum obstitit hircus 
id neglexit, quod Hauptius p. 67 rectissime monet: Virro 
si probamuSy alius etiam vocabuli mutatio requiritur; nam 
bono nisi aliud quid accedit^ nihil potest significare. Studuit 
quidem vir doctus explicare illud bono in commentario 
p. 347, sed quod ibi dicit verba si cui bono obstitit idem 
esse ac si CatuIIus dixisset: si cui bono fuit (profuit), quod 
hircus obstaret, verendum est, ne verba illa ab homine 
Bomano non sic intellecta sint. Neque ipsi Ellisio haec 
explicatio videtur valde placuisse, nam paullo post dativum 
bono coniungit cum pronomine cui — reddit enim sententiam 
versus his verbis: If there was a good soul etc. -— et cum 
uQOiVEiq. quadam dictum esse bono putat. Et hanc expli- 
cationem concedinius tolerari posse, siquidem solam ver- 

*) In eius apparatu haec huius compendii extant exempla : 62,21 
t t t' t 

amars in 0, 63,9 iwar in 0, 64,292 <cmm in 0, 39,20 expoUzor in G 

ex Bonneti testimonio hoc loco scriptum est expoWor. 

bornm constractionem grammaticam spectamas; sin senten- 
tiarum nexum respicimus, neqae qaid ironia hoc loco sibi 
velit satis apparet neque omnino explicatio illa satis facere 
potest. Certissimam enim est primam versam cum in uni- 
versam simillimam versui alteri habuisse sententiam, nisi 
qaod in illo de hirco, in hoc de podagra agebatar, tum 
imprimis voce similis notionis, cuius in altero tnerUo est, 
eum carere non potuisse. Hauptius quidem, quamquam et 
ipse huiusmodi yocem desiderat, tamen concessit posse for- 
tasse Yoculam merUo altero versu positam ad utrumque 
respicere; mihi ne hoc quidem concedendum videtur; hac 
enim vocula primiversus non niinusquamalteriusviscontinetar, 
hac vocula nititur ironice positum illud mirifice quod infra 
infertur; ea igitur aegre in primo versu caremus; eamque 
nanciscimur probantes quam Hauptius probavit Italorum 
coniecturam si quoi iure bono. In exitu primi versus Ellisius 
Hauptio astipulatus est, sed Baehrensius nisus codice suo 
Oxoniensi, qui pro ceterorum librorum scriptura sacrorutn 
praebet sacratorum, sic versum a GatuIIo profectum esse 
sibi persuasit: 

Si quoi, Virro, bono sacratorum obstitit hircus. 
Quae verba quomodo vir doctus iutellegi velit, nec ipse dicit 
nec mihi satis constat. Firmatur autem scriptura quam 
Hauptius commendat sacer alarum obstitit hircus hoc Ovidii 
loco fast» II 441: 

Italidas matres, inquit, sacer hircus inito, 
non testimonio Isidori Hispalensis, qui in libro de diflferen- 
tiis sermonis laudat verba sacer hircus non nominato 
scriptore; is enim non, ut Hauptias suspicabatur, hunc 
CatuUi locum, sed potius Ovidium videtur respexisse (cf. 
Ellis. ed.« p. VI ann. 3). Pirmatur autem sacer alarum 
praeterea scriptura codicis sacratorum exhibentis litteris at 
compendio scriptis. Nam quod mirum videri poterat, sacer 
alarum in sacrorum corruptum esse, id qua ratione factum 
sit ex hac scriptura iam dilucide perspicitur. 

97,3 

Ex totius loci connexu apparet sententiam inesse debere 
in hoc versu hanc: os nihilo mundius est quam culus, culus 
nihilo immundior est quam os. Atque hanc sententiam 
Ellisius inesse putavit in verbis, quae in editionis suae 
textu posuit: 

Nilo mundius hoc, niloque immundius illud. 

Yult igitur verba immundim illud respicere ad culum, Sed 
quamquam codices genus neutrum testantur, quamquam 
GatuIIns eo sic uti potuit, tamen haec scriptura non genuina 
videtur. Nam cum in pentametro, in quo nulla est librorum 
discrepantia, genus masculinum habeamus: 

Verum etiam culus mundior et melior, 

in hexametro quoque non credemus poetam genere neutro 
usum esse. Accedit, quod librarius, qui modo exaraverat 
mundius hoc^ si iam masculinum immundior ille sequebaturt 
facili errore hoc convertere poterat in neutrum immundius 
illud. Praeferenda igitur videtur scriptura, quam Lach- 
mannus in textu habet: 

Nihilo mundius hoc, nihiloque immundior ille. 

lam igitur, postquam de versus forma disputavimus, progredi 

licet ad id, quapropter de eo verba facimus. Godices enim 

pro nihiloque^ quod quin verum sit nemo dubitat, exhibent 

nobisque praeter ODL^; in nihiloque habetur, in D nihilo^ 

in L a manu secunda in margine nihiloque adscriptum est. 

Corruptum autem illud nobisque ex compendio archetypi 

male intellecto ortum esse videmus ex codice 0. lu eo 

t 
enim nihiloque compendio sic noq; scriptum est, ut a nfq; 

(nobisque) vix distingui possit, et prorsus similem in modum 

compendium illud in archetypo exaratum fuisse ponendum est, 

Atque omnibus his locis, de quibus adhuc in hac dispu- 

tationis particula egimus, vera scriptura, quae aut ipsa aut 

leviter corrupta postea in reperta est, iam in editione 

Lachmanniana habetur. lam ad eos pervenimus locos, quibus 

scriptura textus Lachmanniani probari non potest; tres 

3 

hiiias geDeris cum siot, duobus iam ab Hauptio, tertio a 
Schwabio vera scriptura inventa erat. 

62,63 

Tertia pars patri data, pars data tertia matri, 

Sic Lachmannus scripsit secutus scripturam codicum D 
et L, quibuscum 6 consentit, Post Lachmannum Hauptius 
de hoc versu egit in quaest. C. p. 30 (op. I p. 22). Is cum 
Catulli arte indignum censeret versum, qui interpunctioue 
post pedis tertii thesin posita in duas particulas pares 
dissecaretur, ex codicis Thuanei scriptura: 

Tertia patris pars est data tertia mairi 

proficiscendum esse ratus sic versum' conformavit: 

Tertia pars patrist, pars est data tertia matri. 
Et quamquam id ipsum, quod in Thuaueo extat, nihili est, 
versus autem, quem D et L exhibent, scandi pOtest, tamen 
ipse ille naevus, quem Hauptius in eo animadvertit, indicat 
eum non a Catullo profectum esse, sed refictum ab homine 
quodam, qui versui mutilato suos numeros reddere studuit. 
Mire autem stabilitur hoc iudicium testimonio codicis 0, 
qui et ipse versum corruptum sed alia ratione corruptum 
exhibet. Pacile enim cognoscitur, qua ratione scripturae et 
huius libri: 

Tertia pars patri est data tertia matri 

et codicis Thuanei: 

Tertia patris pars est data tertia matri 
ex eo oriri potuerint, quod Catullum scripsisse Hauptius 
suspicatur : 

Teriia pars patri est, pars est daia lertia mairi. 
Eo enim, quod scribae oculus a priore est ad alterum est 
aberravit, ortum est id, quod in extat, quod idem in 
V fuisse et correctoris illius metrici manum passum esse 
ponere debemus. Thuanei scriptura sic orta est, ut pars 
ante patn oraitteretur, simul autem ex patri est fieret pairis. 
Priorem igitur versus partera recte servavit 0, alteram 

Thuaneus; collatis utriusqae codicis scripturis veram poetae 
mauum cognoscimus. '^) 

24,4 

Mallem divitias uti dedisses. 

Sic Lachmannus in prima editione scribendum proposuit, 
codices praebent mi dedisses, Sed postquam Hauptius in 
obs, crit. p. 8 (op. I p. 79) commonefecit Vossium in 
editione sua scribere: 

Mallem divitias Midae dedissesj 
nemo iam dubitat, quin haec scriptura vera sit. Atque 
ipsum hoc Midae dedisses in exaratum est, nisi quod 
verba non recte distincta sunt mi dededisses. 

101,7 . 

Nunc tamen inierea, prisco quae more parentum. 

Haec Lachmannns ex D edidit, exhibet interea haec^ 
ceteri, in quibus L et 6, inierea hoc, Illud Aoc, quod ple- 
rique codices testantur, mero errore ortum non videtur. 
Quare rectissime Schwabius (quaest. p. 276) hoc loco Lach- 
manuum libro D nimium confisum esse dicit et comparato 
V. 43 Ciris scribendum esse probat, id quod postea in 
iuventum est: 

Nunc iamen interea haec, prisco quae more parentum. 

lani cum satis de eis locis videamnr locuti esse, quibus 
Lachmanni libris D et L praestat — nam ceteris locis, 
ubi viri docti codicis auctoritate nisi a Lachmanno de- 
flectunt, fere omnibus non satis caute iudicantes nimis fidei 
huic codici videutur habere ' — hic paucis totius summam 
complectemur. 

Atque primum codicem verum exhibere, cum scrip- 
turae librorum D et L depravatae essent, in hac disserta- 
tionis parte vidimus undetriginta locis; eis e priore de 



*) In Fleckeis. ann. 1880 p. 490 Schoellius negavit CatuUum 

vocem patri producta syllaba prima adhibuisse. Sed apud eundem 

Catullum habentur cupressu 64,291, duplex 68,51, flagrandi verbum 

64,91. 67,25. 68,73. 139, mitrae 64,68, scdbra 68,151, supremo 64,151 

producta prima et ex Lucretio sufficiat attulisse patres (IV 1222). 

3* 

codice G parte addendi sunt viginti unus, quibus et G in 
vera scriptura contra D et L consentiunt, ita ut summa 
horum locorum sit quinquaginta. Tum locos, quibus pro- 
pius quam D et L ad verum accedit, in hac parte novem 
congessimus, ad quos e priore de G parte decem accedunt, 
ut summa sit undeviginti. Deinde sex locis scripturae 
compendia in servata sunt a librariis D et L male ex- 
plicata. Atque omnibus his locis septuaginta quinque 
yeram scripturam iam Lachmannus edidit. Praeterea autem 
octo sunt loci, — in hac dissertationis parte egimus de 
tribus, in priore de quinque — quibus cum aut solus 
aut et 6 meliorem quam ceteri libri scripturam praebeant, 
vera scriptura in Lachmanni editione nondum habetur, sed 
ab aliis viris doctis antequam illi codices in usum voca- 
rentur inventa est. NuUus est locus, quo codex bonam 
scripturam novam et virorum doctorura coniecturis antea 
non repertam praebeat. Longe autem plurimis illorum 
octoginta trium locorum falsae librorum D et L scripturae 
scribendi vel legendi erroribus neglegentiaque ortae sunt; 
octo locis (5,8. 11,3. 44,11.45,10. 62,8.40.63. 78,4) inter- 
polationes in D et L extant, quae absunt a codice 0. IUud 
igitur profitendum est codicem inter optimos Catulli 
libros habendum neque editoribus neglegendum esse. 

lam cum ad pravas libri scripturas nos convertamus, 
primum de eis locis agemus, ubi interpolatoris operam co- 
gnoscere nobis videamur. Monendum autem est in priore de 
codice G parte nos iam duos huius generis locos tractavisse, 
66,83 colitis et 42,14 potes^ quibus eandem atque G in- 
terpolationem praebet. 

64,353 

Namque, velui densas praecerpens cultor aristas 
Sole sub ardenti flaventia demetit arm. 

Haec est scriptura codicum fere omnium, nisi quod in et 
in margine codicis L messor exaratum est. Cultor is est, 
qui aliquid colit, et cum colendi verbum primitus de agro 
adhibeatur, cultor est agricola et hanc notionem habet sive 

coniuuctum cum genetivo agri seu sine tali genetivo positum. 
Utrumque igitur et cultor et messor haud dubie sane hoc 
loco dici potest; sed si id spectamus, ut origo discrepautiae 
patefiat, cultor nobis praeferendum est, quod non videtur 
ab interpolatore profectum esse; nam si quis in libro suo 
legebat messor flaventia demetit arva^ quae ei ansa esse 
poterat interpretandi? Contra si culior genuinum erat, 
sane fieri poterat, cum verbum metendi sequeretur, ut quis 
notionem cultor accuratius sibi describendam putaret adscripto 
messor. Gommendatur praeterea cultor loco Tibulli, quo et 
ipso cultor metere dicitur IV 2,17.18: 

Possideatque, metit quidquid bene olentibus arvis 
Cultor odoratae dives Arabs segetis. 
Non recte igitur Baehrensius messor ex edidit. 
61,106 

Lenta qui velut adsitas 
Vitis implicat arbores, 
Implicabitur in tuum 
Complexum. 
Sic lenta qui Lachmannus in editione scripsit pro codicum 
lentaque. Sed pronomine relativo haec non apte adnecti 
videntur praecedentibus: 

Non tuus levis in mala 
Deditus vir adultera 
Probra turpia persequens 
A tuis teneris volet 
Secubare papUlis. 
Et multo magis placet, quod Itali coniecerunt lenta quin^ 
quod sententiae egregie convenit; est enim quin in hoc nexu 
nostrum sondern vielmehr ^cmxxs usus exemplanuperrimeconges- 
sit Eienitz in libello, cui inscripsit: de quin particulae apud 
priscos scriptores Latinos usu^ Carlsruhe 1878 (Beilage zum 
Progr. d. grossh. Gymn. zu C. 1877|78.), quamquam vir 
doctus ibi etiam complures locos attulit, qui non videntur 
huc pertinere. lam codex praebet lenta sed, quod Baeh- 
rensins aliique genuinum putant. Et sane etiam haec 

scriptura ad seDtentiam perapta est; uam idem fere valet 
atque illud quin. Sed genainam eam putare incauti est, 
cum neque errore nec mutatioue ceterorum librorum scrip- 
tura lentaque ex ea orta esse possit. Immo id ipsnm, quod 
lentaque nihili est, indicio esse debet illud sed codicis cor- 
rectori tribuendum esse, qui perspecto mendo non optimam 
adhibuit medelam; quam nos certe non amplectemur, cum 
altera illa ut multo lenior ita etiam multo sit elegantior. 

64,139 

At non haec quondam hobis promissa dedisti 
Voce, mihi non (codd. nec) haec miserae sperare iubebas, 

Sic hi duo yersus in omnibus eodicibus scripti sunt; codex 
et margo libri L praebent blanda pro nobis eamque 
scripturam Baehrensius et alii unice veram putant totum 
locum sic conformantes: 

At non haec quondam blanda promissa dedisti 
Voce mihi, non haec miserasperare iubebas, 
Et facile sane perspicitur, quibus rationibus ducti illi sic 
iudicaverint. Primum enim sic adiectivum nanciscuntur ad 
apte definiendum substantivum voce^ quod nostratium sensu 
sine epitheto nimis nude poni yideatur. Tum pluralis 
nobis removetur, in quo quis haerere possit statim sequente 
singulari mihi. Denique si nobis scribitur, cum mihi ad ea 
quae sequuntur trahendum sit, verbum iubendi cum dativo 
coniunctum habemus; quam oifensionem illi ita effugiunt, 
ut blanda scribentes mihi ad enuntiatum prius trahant et 
mutatione satis leui ex miserae efficiant misera vel miseram, 
lam vero id, uude discrepantia nobis orta sit, explicare non 
possunt. Nam quod nobis errore pro blanda scriptum esse 
dicunt, id probabiliter profecto illi non dicunt. Quare 
nostrum erit accuratius inquirere in rationes illas, quibus 
scriptur^ blanda commendari videbatur« 

In quo autem Baehrensium et ipsum vix haesisse puto, 
hoc est, quod pronominis primae personae numerus tam 
subito mutatur; cuius mutationis exempla cum apud ceteros 
scriptores tum apud OatuUum non rara sunt. Prorsus com- 

par exemplum iu hoc ipso carmiue64 praesto est iu v. 199.200: 

Vos nolite pati nostrum vanescere luctum^ 

Sed quali solam Theseus me mente reliquit, 

Praeterea baec e Gatulli carmiuibus comparari possuut, 

quorum primum adeo audacius quam illud de quo agitur 

dictum videtur: 

68,132 

Lux mea se nostrum contulit in gremium. 
116,5.6 

Hunc video mihi nunc frustra sumptum esse laborem, 
Gelli, nec nostras hic valuisse preces. 
68,91.92 

Quaene etiam nostro letum miserabile fratri 
Aitulit. Hei misero frater adempte mihi. 
50,17.18 

Ex quo perspiceres meum dolorem. 
Nunc audax cave sis ^ precesque nostras. 
Neque in bis versibus carminis 107, qui sic in codicibus 
exarati suut: 

Quare hoc est gratum nobis quoque, carius auro, 

Quod te restituisy Lesbia, mi cupido, 
Restituis cupido atque insperanti ipsa refers te 
Nobis. lucem candidiore nota. 
erat, cur in v. 1 nobis tangeretur aut in v. 3 interpunge- 
retur post ie. Denique in 42,4, ubi codices exbibent vestra: 

Et negat mihi vestra reddituram 
Pugillaria, — si pati potestis, 

quamquani id aliquo modo explicari potest, tamen nostra 
scribere sine dubio praestat: 

Et negal mihi nostra reddituram 
Pugillaria. 

Ex ceteris scriptoribus unum exempluni affero, quod noa 
iuntiliter comparabitur, Verg. Ecl. II 6.7: 

crudelis Alexi, nihil mea carmina curas? 
Nil nostri miserere? Mori me denique coges. 

Et confer de simili pronominum vester et tum mutatione 
Schwabii quaest. C, p. 155 sq. 

Altera causa, ob quam illud blanda scripturae nobis 
praefertur (cf. Baehrens. p. XXVII), erat, quod sic perap- 
tum epitheton ad vocem blanda nanciscimur: blanda voce 
promissa dedisti. Sed ne haec quidem magni yidetur facienda 
esse. Nam quamvis ex nostro iudicio desideretur forsitan 
adiectivum et displicere possit tale dicendi geuus, quo dicitur 
voce protnissa dare^ tamen veteres aliter sensisse sat multa 
exempla docent: 

Ennius ann. 45: 

Exin compeUare pater me voce videtur 
His verbis: o gnata. 
TibuUus n 1,83: 

Vos celebrem cantate deum pecorique vocate 
Voce: palam pecori^ clam sibi quisque vocet. 
Vergilius Aen. 9,403: 

Suspiciens altam Lunam sic voce precatur, 
id. ibid. 4,680: 

His etiam struxi manibus patriosque vocavi 
Voce deos. 
id. ibid. 6,247: 

Voce vocans Hecaten caeloque Ereboque potentem 
id. ibid. 12,638: 

Vidi oculos ante ipse meos me voce vocantem 
Murranum. 
id. ibid. 1,94: 

Talia voce refert: o terque quaterque beati 
id. ibid. 1,208: 

Talia voce refert curisque ingentibus aeger. 
His quoque locis ablativo voce ad sententiam elegantius 
efferendam nihil profici videtur et facile concesserim nostro 
iudicio eum aut adiectivo aliquo ornandum esse aut omnino 
abesse debere; sed censendum est veteres in hac re aliter 
sensisse neque temere ea in scriptorum veterum libros in- 
ferre licet, quae nobis placeant, sed accurate perquisito 

veterum usu et cousuetudine dicendi discendum est, quid 
illis placuerit. Quare ne hac quidem ratione, qua maxime, 
qui contra scripturam nobis pugnant, nituntur, quidquam 
effici posse apparet. Inde autem, quod vidimus nostro sensu 
desiderari posse epitheton ad substantivum voce pertinens, 
fortasse explicari potest origo discrepantiae inter nobis et 
blanda. Mero quidem errore ut nobis non ex blanda ita 
blanda non ex nobis oriri potuit. Sed fieri potest, ut vir 
aliquis haud stultus, cui item ut Baehrensio voce tam nude 
positum languere videbatur, pro nobis scripserit blanda, Et 
ne quis hoc audacius a nobis poni putet, respiciat locum, 
de quo modo egimus, 61,106; ibi ex scriptura lentaque 
mutatione non recta quidem sed libera et sententiae egregie 
couveniente efifectum erat lenia sed. Atque ei, qui hanc 
coniecturam excogitavit, illud quoque opinor tribuere licet, 
ut pro nobis scripserit blanda mutatione et ipsa non recta, 
sed non minus libera, non minas sententiae conveniente. 
Nobis autem mutandum esse ille eo facilius sibi persuadere 
poterat, quod fortasse dativum mihi ad praecedentia trahenti 
videbatur iam non locus esse pronomini nobis. 

Bestat, ut de structura grammatica disseramus, qua 
poetam dixisse ponimus: 

mihi non haec miserae sperare iubebas, 
Atque priore quidem aetate verbi iubendi cum dativo con- 
iuncti satis magna exemplorum copia viris doctis praesto 
erat. Nostris autem temporibus codicibus accuratius excussis 
iam plurimis eorumnihilprobariapparet. ApudLiviumXXXXII 
28,1 egregia Bekkeri coniectura restitutum est6 republica visum 
erat. In eiusdem scriptoris libro XXVII 24,3 haud dubium est, quin 
vera scriptura sit iussi tribuni mUitum praefectique sodum et cen- 
turiones. Apud Caesarem de b. c. III 98 meliores codices nontM*- 
sit sed commendavit exhibent. Item apud Ovidium met. VIII 752 
codices inter famulosque et famulisque variant. Apud Livium 
XXVII 16,8 dativus interroganti scribae qui traditur non 
mutandus quidem est, sed explicationem suam habet. lam 
loci, qui aliquid valere possunt, restant unus Ciceronianus et 

complures Tacitei. lu Cicerouis epistola ad Atticum data 
IX 13,2 traditur: quamquam hae mihi litterae Dolabellae iubent 
ad pristinas cogitationes reverti^ sed editores coDsentiant iu 
edendo accusativo me. A Tacito iubendi verbum cum dativo 
coniungi inter omnes constat. Libere igitur profitendum est 
praeter unum illum locum Cicerouianum , qui a viris doctis 
corruptus habetur, nihil esse, ex quo verbum iubendi cum 
dativo coniunctum CatuUi temporibus in usu fuisse colligi 
possit. Eum usum autem non omniuo abhorrere ab in- 
genio liuguae Latinae ex Tacito coguoscimus. Itaque haud 
scio an hominis cauti sit acquiescere in scriptura tradita: 
At non haec quondam nobis promissa dedisti 
Voccy mihi non haec miserae sperare iubebas. 
Qui autem sibi persuadere uou potest Catullum yerbo iubendi 
ita usum esse, is locum sanare studeat, sed non ita ut 
reiecto nobis praeferat blanda, Id enim teuendum est nullo 
modo perspici posse, qua ratioue nobis ex blanda ortum sit 
coutra blanda videri esse commeutum hominis baud stulti,^ 
qui ex eadem scriptura proficiscebatur, quae in libris DLG 
habetur. 
64,273 

Procedunt, leviter sonant plangore cachinni. 
Plurimorumcodicumscriptura leviter «ofiantcontrametrum 
puguat, nou item id, quod in codice et iu margiue libri 
L extat: levUerque sonant; qnam scripturam nouuuUi viri 
docti ut geuuiuam commeudant. Tamen videtur reicienda 
esse. lilo enim loco quem EUisius laudat ex Senecae 
Agam. 681: 

Licet alcyones Ceyca suum 
Fluctu leviter plangente sonent 
uihil efficitur uisi illud, iu adverbio leviter iuesse posse 
notionem soni summissi. Hoc autem loco cum Catulius 
substantivum plangore posuerit, uou expectamus adverbiuui, 
quod verbo sonandi adiciatur, sed adiectivum potius, quo sub- 
stautivum plangore definiatur. Quare cum illud leviierque 
nou sufficiat, viri docti iam pridem varias sed iuter se sirailes 

scripturas proposueriiut: leni et resonant Yossius, knique 
sonant Lenuepius, leni resonant librarins ut videtur codicis 
Cuiaciaui. Quarum extrema prae ceteris eo videtur commeu- 
dari, quod soleut poetae praecipue in imaginibus copiose 
elatis sermouis coutinuationi medium aliquid aGvv8ir(.o(^ 
interponere cf. Hauptii obs. crit. p. 33 (op. I p. 105.) Cat. 
62,42. 53. 64,108. Verg. Aeu. I 502. VII 380. X 858. 407. 
XII 333. 452. 717. 911. Qua in re si recte iudicavimus, 
codicis illud lemterque sonant a correctore fictum . esse 
apparet, qui versui numeros suos restituere studebat. 
64,11 

Illa rudem cursu primam imbuit Amphitritem. 
Haec est scriptura librorum praeter 0, a qua singuli in 
levibus quibusdam rebus discedunt: L in versu habet Amphi- 
trionem^ sed in margine adscriptum est Amphitntem; 
rudiitl, quod in D exaratum est pro imbuit^ mero errore 
librarii, qui modo rudem exaravisset, ortum est ; praeterea 
D non primam sed prima exhibet. Et prima^ quod facili 
errore accusativis rudem et Amphitriten adaequari poterat, 
a Lachmanno probatum est, qui versum ut alii ante eum 
sic scripsit: 

llla rudem cursu prima imbuit Amphittiten* 
Sed habet in versu praeram (vel praeeam), in margine 
proram. Ellisius, qui primus eo usus est, a vulgata recessit 
et versum Catulli hunc fuisse putabat: 

Illa rudem cursu proram imbuit Amphitrite» 
Et pronominis illa vim temporalem esse dicens totam sen- 
teutiam sic explicare studuit (iu comm. p. 231): tum fuit, 
ut AmphUrite cursu imbueret proram rudem, Sed haec pro- 
nominis demonstrativi vis ex usu sermonis Latini nullo 
modo probari potest. Id Baehrensius quoque perspexit, qui 
scripturam ab Ellisio commendatam in textu posuit, in ad- 
notatione autem ipsa pro illa scribendum esse suspicatur. 
Sed sive illa sive ipsa legitur, oflfensioni est, quod praeter 
Minervam Amphitrite Argonautas opera sua adiuvisse dicitur. 
Nam ex Graecorum fabula sola Miuerva Argonautarum 

fautrix fuit et valde dubito au probabiliter poui possit 
CatuUum ex suo iugenio Amphitriteu adiutricem addidisse. 
Poeta enim ipse Nereides navem Argonautarum ut monstrum 
inauditum admirantes infra in v. 15 inducit; Amphitrite 
autem ipsa est una Nereidum. Atque si hoc aliquo modo 
inde excusari possit, quod Amphitriten uxorem magni Nep- 
tuni poeta a ceteris Nereidibus seiunctam esse fingit, restat 
aliud. Qualis tandem ea opera est, qua Amphitrite Argo- 
nautas adiuvat? Navem eorum currere docet. Qua autem 
re EUisius et Baehrensius poetam adductum esse putant, 
ut fingeret navem nuper aedificatam cursu imbuendam esse ? 
Propterea, ut videtur, quod Argonautarum navis omnium 
prima fuisse fertur. Sed id nos ex CatuUi versibus prae- 
cedentibus nondum didicimus neque omnino prima navis a 
Minerva constructa magis tali disciplina egebat quam quae- 
libet postea hominum manibus facta. Quis igitur has 
currere docet? Apparet, spero, sententiam, quae in scriptura 
ab Ellisio et Baehrensio probata inest, satis miram et in- 
concinnam esse. lam consideremus scripturam Lachman- 
nianam : 

llla rudetn cursu prima imbuit Amphitriten» 
Amphitrite regina maris figura illa quam rhetores vocant 
metonymiam posita est pro ipso mari, ut haec sit sententia: 
illa prima mare rude cursu imbuit, hoc est: illa prima vecta 
est per maris undas, quae adhuc nullam navem vexerant* 
Similiter Valerius Flaccus dicit imbuere terram vomere I 69: 
ignaras Cereris qui vomere terras 

ImbuU» 
lam primum apparet Amphitriten sic non esse fautricem 
Argonautarum neque Catullum a fabula tradita deflexisse. 
Tum verbis planis dicitur id, quod in Baehrensii scriptura 
desiderabamus, Argo navem omnium navium primam fuisse; 
id autem hoc loco dici eo magis oportebat, quod in versibus 
sequentibus nymphae marinae monstrum inauditum admi- 
rantes inducuntur. Denique quod non spernendum est, 
planam et concinnam sententiam sic nanciscimur non mu- 

tantes yoculam t7/a, quae quamquam suspicione carebat 
Baehrensio mutanda erat. Proram autem putabimus ab 
eodem correctore, quem iam saepius in deprebeudimus, 
effectum esse ex corrupto primam; nominativus Amphitrife 
dubitari potest utrum ab eodem profectus an iam ante eum 
scribae describentis errore liueola super e omissa ex accu- 
sativo Amphitriten ortus sit. 
64,15 
Hunc versum sic a Catullo scriptum: 

Aequoreae monstmm Nereides admirantes 
codices praeter recte exhibent; contra babet in versu 

Equore monstrnm Nereides admirantes 
et iu margine adscriptum est al monstrorum, Monstrorum 
interpolatori tribuendum est, cum, quamquam verba sensu 
carent, tamen mutandi consilium ex numeris versus restitutis 
cognoscatur; de cuius generis interpolationibus egimus in 
priore parte ad 73,3. 4. cf. p. 5. Sed dubitari potest, an 
monstrorum ab eodem correctore profectum sit, quem 61,106 
lenta sed et 64,139 blanda excogitavisse vidimus. 
Dubitari potest, num huc pertineat etiam 57,7: 

Vno in lectulo erudituli ambo. 
Sic Lachmanni codices et 6 versum exhibent. De hiatu, 
qui neminem male habere debet, conferas L. Mueller. de r« 
m. p. 307 sq.; apud Catullum duo praeterea eiusdem generis 
extant, 97,1 : 

Non ita me di ament^ quicquam referre putavi 
et 55,4: 

Te in circo, te in omnibus libellis» 
Et poterat id quod habet 

Vno in lecticulo erudituli ambo 
inde oriri, quod corrector hiatum removendum esse putaret. 
Non est igitur, cur lectulo corruptum esse dicamus. Neque 
vero eam scripturam veram esse certum est. Nam quam- 
quam nomen lecticulus nusquam alibi occurrit, tamen dnbium 
non est, quin secundum regulas sermonis Latini id formare 
licuerit; et notum est Catullum adamasse vocabula deminu- 

tiva et raulta in eo genere novasse. Potest igitur fieri, ut 
lecticulo verum sit, lectulo autem facili scribendi errore 
ortum. Neque auctoritas codicis aut ceterorum librorum 
tanta est, ut inde dubitatio tolli possit. 

Hi suut loci, quibus prava correctoris opera in libro 
deprenditur. lam de aliis quibusdam disseremus, quibus 
scriptura illius codicis a nonnuUis viris doctis genuina 
putatur, nostro autem iudicio meris scribendi erroribus 
orta est: 

68,61 

In codicibus versus multis modis corruptus est: 
Duce viatori basso in sudore levamus, 
unde Italorum commentis haec scriptura effecta est: 

Dulce matori lasso in sudore levamen, 
quae usque ad nostram aetatem in editiouibus vulgabatur. 
Baehrensius autem codicis testimonio, qui a ceteris libris 
eo discrepat, quod viatorum exhibet, adductus hunc versum 
edidit: 

Dulce viatorum crasso in sudore levamen. 
Sed in Fleckeiseni ann. 117 (1878 p. 769) se decessisse ab 
hac versus forma profitetur et hunc in modum argumen- 
tatur: bassus linguae vulgaris adiectivum in glossis expli- 
catum synonymis pinguis, obesus pro scriptura genuina 
errore in textum irrepsisse. Scribam autem codicis G cum 
in archetypo inveniret viatorum basso in sudore cumque 
videret ba^sum sudorem sensu carere, suo Marte ut sanaret 
mendum ex viatorum effecisse viatori, A vulgata autem 
hanc interpolationem viatori basso nova esse auctam viatori 
lasso. Quare proficiscendum esse ex scriptura viatorum basso^ 
ex qua sibi efficiendum videri: 

Dulce viatorum salso in sudore lemmen. 
lusimulat igitur librarium codicis G, quod pravam huic 
versui operam impenderit, cum ex archetypi scriptura via- 
torum efficeret viatori. Sed tamen testes adstaut reo 
oranes carminum CatuIIianorum codices, qui testantur in 
archetypo exaratum fuisse: 

Duce viator . . . basso in sudore lecamus. 
Dicitur igitur ille effecisse dativum viatori^ qui non pendere 
posset nisi ex substantivo levatnen^ et tamen certo testimonio 
constat levamen eum omnino non legisse in libro suo. 
Quare insimulationi nulla prorsus fides haberi potest et nos, 
qui iudicis munere fungimur, reum absolvimus. — Errore 
igitur differentia illa orta esse debet inter viatori et viar 
torum neque adhuc satis constat, utrum scribendi errore ex 
altero ortum sit. Atque ipsum illud salso quod Baehrensius 
commendat parum placet neque eo firmatur, quod sudor 
alibi salsus appellatur. Expectamus enim adiectivum, quod 
ad rem de qua agitur aliquo modo pertineat sive ad viator 
sive ad sudore adiectum; salsus autem omnino languet. 
Tale adiectivum est lassus; atque id praeterea eo commen- 
datur, quod propius quam illud salsus ad scripturam traditam 
accedit. Lassus autem cum non cum sudore coniungi possit, 
necessario scribendum est viatori, 
66,50 

Et qui principio sub ierra quaerere venas 
Institit ac ferri stringere duritiem! 
exhibet ferris fingere^ G et L ferris fringere^ D ferri 
frangere, Sententia haec videtur esse: pereat quicunque 
primns ferri venas in terra quaerebat et ferrum repertum 
cudendo ita praeparabat, ut homines eo uti possent. Lach- 
mannus aliique et ante eum et post eum ferri frangere 
duritiem yerum putaveruut atque id ita opinor interpretati 
sunt, ut frangere duritiem ferri esset frangere vel vincere 
obstaculum, quod in dnritie ferri cudenti obstat. Sed interest 
aliquid, utrum durities frangi dicatur an obstaculum illud 
quod in duritie iuest; durities enim ferri non frangitur 
cudendo, sed remanet vel adeo augetur. Itaque non apte 
illud frangere dici videtur. Simplicissimum videri possit ex 
codicis scriptura ferris fingere efficere ferri fingere, 
Atque Baehrensius aliique CatuIIum sic scripsisse arbitrantur 
et fortasse hoc alicui videatur etiam eo commendari, qnod 
iam Vossius idem couiecit. Quam tamen scripturaui qno- 

aiinus probemus, illud obstat, quod verbum fiugeudi cum 
accusativo materiae quae formatur nusquam alibi extat. 
Putabimus igitur etiam illud fingere uihili pendeudum esse, 
sed mero errore ex fringere ortum esse. Bestat scriptura 
ferris fringere duritiem, ex qua in emendando proficiscamur. 
Ad eam proxime accedit et, si literarum ductus respicimus, 
xnagnam probabilitatem habet ferri stnngere duritiem^ quod 
Heysius, Schwabias, Ellisius scribunt. Sed quid hoc est 
ferrum stringere? Ellisius interpretatur in stricturas cogere, 
quod sententiae huius de quo agitur loci non satis aptum 
videtur. Tamen stringere non reicieudum esse puto, sed 
pauUo aliter explicandum: stringere est premere, comprimere; 
et ferrum stringere inde videtur cudendi notionem nactum 
esse, quod ferrum dum cuditur in incude impositum mallei 
ictibus comprimitur et densatur. 
64,102 

Aut mortem oppeteret Theseus aut praemia laudis, 
G et plerique codices exhihent oppeteret^ idemleviterdepra- 
vatum in Lachmanni libris extat (D opetere, L oppere)^ 
praebet appeteret^ quod iam antequam repertas est, nonnullis 
viris doctis aptius visum et nuper a Baehrensio aliisque 
commendatum est. Ab appetendi verbo non apte hoc loco 
pendet mortem; appetere mortem est mori cupere; iam autem 
sententia non ea est, ut Ariadne expalluisse dicatur, cum 
Theseus contra Minotauram pugnare cupiens aut mori aut 
praemia laudis adipisci cuperet, sed cum Miuotaurum occidere 
cupiens aut morti obviam iret aut praemia laudis adepturus 
esset. Id autem, quod nos desideramus, morti pbviam ire, 
inest in pervulgata dictione mortem oppetere. Sane oppetendi 
verbum apte tantum de morte dicitur, praemia laudis op- 
petere non facile inveniatur, sed cum mortem et praemia 
laudis iuxta posita sint, in ea re haerendum uon est, immo 
tale liberum genus dicendi, quo saepissime poetae et Graeci 
et Romani utuntur, iudicium veritatis potius quam corrup- 
telae esse debet. 

65,1 

Etsi me asHduo confectum cura dolore, 
Confectum^ qnod Lachmanni libri et G exhibent, prorsus ex 
usn sermonis Latini hoc loco poni non est qnod exemplis 
probetur. praebet defectum^ qnod Baehrensins vernm 
pntat. Sed defectus ahqua re est is, qni aliquid desiderat, 
cui aliqnid deest. Ea autem cum uotione, quam hoc loco 
inesse oportet, nt sit idem atque debilitatus nsqne ad 
aetatem Angusteam nusquam extat. Mero igitur errore 
defectum pro genuino confectum exaratum videtur permutatis 
compendiis syllabarnm con et de. 
64,174 

IndomUo nec dira ferens stipendia tauro 
Perfidus in Cretam religasset navita funem, 
Haec Lachmannns in textu posuit secutus codicem L, qui 
praebet in Cretam] D exhibet in Creta, E ceterornm librorum 
nnmero unus cum D facit, reliqui cum L consentiunt. 
Editornm plerique in Cretam scripsernnt, novissimi autem 
Baehrensius et EUisius codicis testimpnio confisi in Creta 
edidemnt. Et sane utraqne scriptnra suam habet explica- 
tionem. Yerbum religandi noto usu ita ponitur, ut idem 
sit quod alligare; in Creta funem religare est igitur in 
Creta navem ad terram alligare, ad Cretam appellere. 
Raro religare notionem resolvendi habet, sed ipse CatuIIus 
eo ita ntitur 63,84: 

AU haec minax Cybebe religatque iuga manu^ 
Et religare funem in Cretam poterat Theseus dici, cum in 
eo esset, nt Athenis in Cretam proficisceretur. Atque haec 
constructio, quamquam utraque scriptura recte dici potest, 
ut paullo inusitatior est, ita aliquanto maiorem habet 
speciem veritatis. Praeterea sententia, qnae inest in altera 
scriptura in Creta^ hoc loco non satis apta est, cum eadem 
aliis verbis expressa lam in versibus praecedentibus habeatur: 
luppiter omnipotenSj utinam ne iempore primo 
Gnosia Cecropiae tetigissent littora puppes. 
Quare in Cretam Catullum scripsisse censemus, scripturam 

autem codicum D et in Creta natam esse neglecta lineola, 
qua litera m in fine verborura significari solet. 

Sed haec snfficiant. Possumus enim de aliis locis 
haud paucis disserere, quibus editores novissimi novarum rerum 
studiosi e corruptis codicis scripturis aliquid elicere studu- 
erunt magna saepe ingeniicoutentione, nuuquam felici successu. 
Qua in re illud imprimis neglexisse videntur, quod codex 
ille et legendi et scribendi erroribus variis oppletus et con- 
fertus est. Omisit enim librarius totos versus: 26,2. 64,330. 
64,377 — 379; horum locorum tertio librarius aberravit ab 
altero versu intercalari ad alterum, quorum prior cur dele- 
atur iusta causa non est; omisit verba 9,1 e 23,16 abest 
64,69 te 133 in 176 nostris 66,34 taurino; omisit singulas 
verborum syllabas 62,12 aspice (aspicite) 66,65 virgis (vir- 
ginis); perperam immutavit verborum ordinem 12,13 nemo 
est sintim 63,27 mulier notha; multa corrupit compendiis 
male intellectis 61,125 domini (diu) 64,372 ante (animi) 
66,21 vero {non) 66,22 factis (fratris); varia denique alia 
scripsit, quae eius neglegentiam testentur 4,7 insula vege- 
ladas (insulasce Cycladas) 17,23 volo volo (eum volo) 63,49 
magestatem {maestast, ceteri codices exhibent maiestas) 66,69 
quicquam (quamquam), 

Sed possumus iam summam facere eorum quae adhuc 
disputavimus. Atque primum sex locos tractavimus, quibus 
Lachmanni libri aut ipsum verum aut vestigia veri non 
correctione infelici oblitterata praebent, scripturae autem 
libri interpolatione ortae sunt neque a Baehrensio ali- 
isque viris doctis probari debebant; de septimo et octavo 

eiusdem generis (66,83 colitis 42,14 potes) iam in priore de -, J 

G parte egimus; de nouo (57,7 lecticulo) dubitari poterat. 
Tum de locis quibusdam ex eorum numero disseruimus, 
quibus cum Lachmanni libri et G verum exhibeant, Baeh- 
rensius et alii libro plus quam par erat fidei tribuentes 
scripturam librarii neglegeutia corruptam in textum rece- 
peruut. Denique paucis adurabravimus varia corruptelarura 
genera, quae in permultae extant. 

lam restat, ut qaid de fide et auctoritate huius libri 
iudicandum sit breviter indicemus. Librum propter satis 
magnum numerum bouarum scripturarum inter optimos 
Catulli codices habendum esse et quamquam perpaucis locis 
eius causa a Lacbmanni recensione recedendum sit, non 
neglegendum esse supra vidimus. Sed deprendimus in eo 
etiam correctiones falsas quidem sed non inelegantes, quibus 
Baebrensius se decipi passus est. Deprendimus corruptelas 
scribae neglegentia ortas, e quibus Baehrensins immerito 
profectus, sive eas defendere sive emendare studet, a vero 
aberrayit* Summa igitur cautione opus est, ne nimiam 
codici fidem habentes auctoritate eius in errores inducamur. 
Neque inutiliter in aestimanda huius libri auctoritate illud 
respici videtur, quod cum ex interpolationibus hominem 
paullo acriore ingeuio praeditum iu eo corrigendo operam 
navasse cognoscatur, cum probabilitate ponimus illum inter- 
dum etiam veram scripturam restituisse, ubi ceterorum codicum 
librarii falsam archetypi fideliter redderent. Et quamquam 
certi in ea re fines describi non possunt, tamen hoc apparet 
haud paucas scripturas ex earum numero, quas veras ex 
contulimus, esse ita comparatas, ut facile ab illo indagari 
potuerint. 



Postquam singulis capitibus de codicibus 6 et 0, quibus 

Lachmaunus usus non est, egimus, iam tertio capite disse- 

remus de libris Lachmannianis. Qua in parte nostrum erit 

disquirere de horum codicum et origine et auctoritate. 

Atque Baehrensius cum omnes libros praeter ex G fluxisse 

contendit, tum ue Lachmauni quidem libros excepit. Sed 

nos iam in prima parte et Bononiensem non ex G, sed pro- 

pria ratione ex V derivatum esse demonstravimus et in 

universum quam infirmis argumentis illius sententia uitatur 

exposuimus. Itaque de codice L hic sufficiat unum locum 

attulisse idoneum, quo omnis dubitatio de eius codicis origiue 

4* 

removeri possit : is igitur in v. 100,2 exhibet idem vitium 
atque 0: treronensiufn^ cum in G recte veronensum scriptum 
sit. Qai mirus inter et L consensus explicari noii potest, 
si L ex G fluxisse ponimus ; pouendum est treronensium in 
V extitisse atque inde tum in tum in L pervenisse. Sed 
de D, qui liber a Lachmauno multo pluris quam L aestimatus 
est, a novissimo editore Baehrensio omuium Gatulli librorum 
pessimus perhibetur, operae pretium erit accuratius disqui- 
rere. Et quamquam, ut ab omnibus concessum est, sic a 
nobis quoque conceditur ab interpolationibus eum liberura 
non esse, tamen neque a codice accuratius perlustrando hac 
re deterreri debemus, cum ne ceteros quidem libros omni 
librariorum opera immunes invenerimus, — et in 0, quem 
optimum codicem nonnulli praedicant, sex ofiPendimus inter- 
polationes, quibus Lachmanni libri vacant — neque hinc 
iam efficitur prorsus nullius eum esse pretii; potest enim 
vel sic fieri, ut bona et genuina praebeat, quae a ceteris 
codicibus absint. 

Atque quod D e codice G deductum esse credunt, id 
sane non quovis loco refutatur, quo in D verum extat, in 
G non. Nam siquidem librarius aut codicis D ipsius aut 
eius archetypi in textu emendando operam collocavit, fieri 
potest, ut interdum ei contigerit, ut de suo verum resti- 
tueret. Sed occurrunt loci, quibus videatur demonstrari 
posse non quaecumque bona in D leguntur, cum a G absint, 
a correctore restituta esse. Quorum locorum primus est 
66,45, quo Catullus haec videtur scripsisse: 

Cum Mfedi peperere novum mare cumque iuventus 
Per medium classi barbara navit Athon» 
In D recte legitur cumque^ in G atque^ ita ut is, qui codicem 
D ex G deriyatum esse putat, ponere debeat Datani illud 
cumque a correctore restitutum esse. lam supra (p. 15) 
negavimus hoc fieri potuisse, nunc videamus, quam proba- 
biliter hoc a nonnullis statuatur. Corrector ille nil efficere 
studuit nisi illud ut hiatum, qui est post vocem mare^ ve- 
moveret; priorem auteni partera versus ille oranino non 

respexit. Neque tameu haec versus pars omni corruptela 
vacabat, sed laborabat antiquo mendo : propere pro peperere 
iam in Y scriptum fuisse ex codicum consensu colligimus. 
Et falsum hoc propere sine dubio etiam in suo oodice lege- 
bat; ille igitur neque versum recte scandere potuitnequeomnino 
sententiam intellexit, sed tamen divina quaeratanimisagacitate 
cumque illud recteproa/gwereposuit. Vides,quantaprobabilitate 
hoc loco correctorismanum agnoscamus. — Quarecumdecorrec- 
tione hic cogitari non possit, e codice G, in quo atque exaratum 
est, D nou videtur derivatus esse, sed ex ipso V illud 
cumque in D transiisse ponendum est. Nam ex aut ex 
B, quorum ille cumque, hic aique al, cumque praebet, eum 
fluxisse nemo statuet, qui naturam horum codicum noverit. 
Efflcitur autem, ut iam supra (p. 15) vidimus, ex coUatis 
scripturis librorum GOB in archetypo V hanc duplicem 

eumque 

scripturam extitisse atque. Atque hinc quod ipsum illud 
cumque in V exaratum fuisse scimus, multo probabilius flt 
scripturam libri D e V in D pervenisse, non a correctore 
repositam esse. 

68,119 

Nam neque tam carum confecto aetate parenti 
Una caput seri nata nepotis alit 

In D recte scriptum est nec tam^ in G, ex quo Data- 
num derivatum esse dicunt nec causa. Et quo errore haec 
duo verba permutari potuerint, iam diu explicatum est cf. 
Schwabe, ed. praef. p. XXV. Illud tam a librario e coniec- 
tura repositum esse prorsus iucredibile est; quare veram 
scripturam e V in D transiisse putandum est. Qnae senten- 
tia rursus valde eo confirmatur, quod in V duplicem scrip- 

tam 

turam causa extitisse e coUatis librorum testimoniis cogno- 
scimus: habet enim tam^ B iu textu causa^ in margine 
al neque tam (cf. p. 15). Idem igitur ex hoc loco atque 
ex priore illo 66,45 consequens fit, D non e codice G deri- 
vatum esse. 
97,3 

Hunc versum iam supra (p. 33) sic scribendum esse 
probavimus: 

NUo mundius hoc^ nihiloque immundior iUe. 
In D versus ita exaratus est: 

NihUo mundior hoc nihUo immundior Ulo, 

et Schwabio teste a secunda manu ante vocem immundior 
additum est verbura est. Sed haec neque addito illo verbo 
neque omisso sententiam praebent eamque ob causam a cor- 
rectore orta esse non possunt. Sed cum D derivatus vide- 
atur ex codice qui correctoris manum passus erat, facile 
oritur suspicio, ne Datani librarius archetypi sui scripturam 
a correctore illo effectam pessumdederit; ea haud dubie 
haec fuit: 

NUo mundior hic (sc. culus)^ nUoque immundior 

Ulo (sc. dre). 

Atque in hac verba immundior iUo censori deberi apparet; 
sed difficile diiudicatur, utrum nihiloque^ pro quo 6 cum 
ceteris plerisque perperam nobisque exhibet, coniectura ab 
eodem indagatum sit an e bono fonte fluxerit. NihUoque 
pro nobisque coniectura inventum esse ei ponent, qui D ex 
G derivatum esse volunt. Id fieri potuisse non praefracte 
negaverim neque vero libenter posuerim factum esse. Et 
si codicis testimonium respicimus, ex quo nihUoque in Y 
fiiisse constat, si duos illos locos respicimus, de quibus modo 
egimus, probabilius videbitur etiam hoc loco genuinam scrip- 
turam ex V in D transiisse. 

Eadem est ratio aliorum quorundam locorum, quibus 
cum et D in vera scriptura consentiant, G contra cum 
ceteris plerisque corruptam praebeat, quaeritur, utrum 
Datani scriptura correctori debeatur an ex archetypo Y 
fluxerit. Sunt eius generis hi: 

80,6 

Grandia te medii tenta vorare oirt. 
tnta D tenta 6L tanla 

76,26 

dif reddite tni hoc pro pietate inea, 

i 

propetate D pro pietate 6L proprietate 
61,200(193) 

Perge, ne remorarc 

ODL remorare G rememorare 
64,291 

Flammati Phaethontis et aeria cupressu 
flamati D flammati GL flamanti 
68,2 

Conscripttim hoc lacrimis mittis epistolium 
OD mittis GL mittit 

64,377 

Hestemo collum poterit eircumdare filo 
esterno D hesterno GL extemo 

Unus inter hos est locus, quo verum facile iuveuiri 
potuisse concedimus: 61,200 remorare pro rememorare vesti" 
tuere nou magni negotii erat, praesertim cum retnoratus es 
in versu sequente aperte ad hunc versum respiceret. Etiam 
68,2 mittis pro mUtU scribendum esse attentum librarium 
fugere vix poterat. Sed cetera nou tam facilia erant ad 
inveniendum, ut sine dubitatione correctori tribui possint; 
tenta autem, quod ea notione qua 80,6 ponitur nusquam 
alibi extat, correctori deberi confidenter negaverim. 

Et sunt praeterea loci, quibus solus D veram scrip- 
turam servavit eaque non videtur a correctore profecta 
esse: 

66,83 

Vester onyx, casto petitis quae iura cubili 
D petitis GO colitis L quaeritis 
De hoc versu iam in prima particula disputavimus et 
Datani scripturam veram esse demonstrare studuimus. 
88,2 

Prurit et abiectis pervigilat tunids. 

In D extat pmrit^ in G et ceteris plerisque proruit et 
ipsum hoc promit Schwabius putabat in V extitisse. Sed 

postquam codicem cognovimus, simpliciter proruit in V 
exaratum fuisse negaudum est. In euim legitur fprurit 
(i. e. prorurit). Atque Baehrensius ipsum hoc prorurit 

ru 

ortum ex prorit in V fuisse censet et priscam huius verbi 
formam videtur sibi indagasse prorit; quae tamen, quam- 
quam ab illo confidenter in textu posita est, omni probabi- 
litate caret; nam neque alio ullo testimonio ea firmatur et 
origo illius prorunt vel proruU videtur alia atque Baehreu- 
sius ponit foisse; permutatis enim p et ^ (i. e. pro) ortum 
est prorurit , pro eo aliquis ut verbum Latinum efficeret, 
proruit scripsit. lam autem veram Datani scripturam a 
correctore ex corrupta Germanensis restitutam esse, quod 
illis statuendum est, qui D ex G fluxisse putant, credibile 
nou est; verbum enim pruriendi non ita usitatum est, ut 
quis facile in id incidere potuerit; habetur quidem etiam 
praeter hunc locum semel (16,9) apud Catullum, ibi autem 
alia vi ac notione dictum est atque eo de quo nos agimus 
loco. Quare putabimus prurit in D ex V transiisse, ibi 
autem aliquid scriptum fnisse, quod et prurit et prorurit et 
proruit legi poterat. 

62,12 

Aspicite, innuptae secum ut meditata requirunt, 

Haec recte in Thuaneo habeutur; codicum qui e V 
derivati sunt plerique praebent haec: 

Aspidte innuptaeque secum ut meditare quaerunt^ 
quibuscum D consentit, nisi quod in fine exhibet meditata 
requaerunt. Atque primum quo errore illud que in voce 
innuptaeque ortum sit, ex codicis scriptura innupte qrut 
apparet. Hanc scripturam in V fuisse ponendum est, cuius 
scriba verbum quaerunt^ quod in fine versus exarandum erat, 
errore transposuit ante secum; sed post errore perspecto 
expunxit et suo loco exaravit; librarii autem qui V descri- 
bebant syllabam que per errorem servaverunt. Neque minus 
facile perspicitur, quomodo meditare quaerunt ortum sit ex 
geuuina scriptura meditata requirtmt. In voce meditata libra- 

rius alteram syllabam ta neglexit et primam syllabam vocis 
requirunt verbo praecedenti affixit, quo facto pro quirunt 
scriptum est quaerunt, £x hac autem scriptura tneditare 
quaerunt^ quae in 6 habetur, verum iudagare difficilius erat 
quam ut hoc in D coniectura ortum esse credibile videatur. 
Poeta enim hoc loco verbum requirendi non usitato posuit 
sensu, sed ita ut sit aliquid revocare sibi in memoriam. 
Neque Italis contigit, ut genuinam scripturam restituerent: 
illi enim scripserunt meditamina quaerunt, Quod autem gra- 
vissimum est, corruptum illud innupiaeque a nuUo contactum 
correctore etiam D exhibet; unde apparet neque sententiam 
versiculi a codicum librariis perspectam esse neque exitum 
corruptum ab eis sanari potuisse« Itaque etiam hoc loco 
persuasum habemus veram scripturam in V fuisse et ex 
hoc libro in D pervenisse. At etiam corruptum illud medi" 
tare quaerunt in Y fuisse supra vidimus. Bes sic explicanda 
est: cnm veri simile sit librum V a librario collatum esse 
cum alio codice, non sine probabilitate videmur statuere ab 
hoc librario scripturam meditare quaerunt correctam esse: 
quam correctionem is, qui archetypum Datani ex Y de- 
scribebat, recte intellexit, ceteri librarii aut non intellexerunt 
aut omnino neglexerunt. 

Carminis 65 versus nonus abest a G et et plerisque 
libris. In D et in Parisino 7989 (P» apud Schwabium) 
haec habentur: 

Alloquar audiero nunquam tua loqueniem. 

Eadem sine lacuna extant in EUisianorum uno (c). In 
reliquis libris, qui hunc versum exhibent (cf. ann. crit. 
EUis.), lacuna illa vario modo expleta est tua verba loquen- 
iem vel tua fata /. Viri docti alii interpolatum versiculum 
putant, alii ab ipso CatuUo profectum. Quorum e numero 
copiosius de hoc versu egit Schwabius, qui quamquam vv. 
9 — 14 ex hoc carmine removendos esse et transponendos in 
c. 101 iniuria Haasio concessit, tamen de versu nono ipso 
recte videtur iudicasse. Is enim in quaest. C. p. 277 haec 
de eo scribit: eersus nonus (adloquar) in bonis quibusdam 

libris omissus quin a Caiullo profeclus sit et propier Ulud 
fuiurum exa^ium audiero sensu subtiliori posUum quam quem 
interpolator quidam repperisset, et propier lacunam verstts 
huius in Daiano et Parisino priore extantem in aliisque libris 
tario modo expktam dubitari non potest. Atque haec altera 
ratio, ut prius de hac disseram, non recte yideatur prorsus 
speruenda esse. Potuit quidem, sive a GatuUo sive ab 
interpolatore versus ille profectus est, fieri, ut librarius 
vocem aliquam spatio relicto omitteret, quod in eo libro, 
ex quo describebat, neglegentius scripta esset, quam ut 
facile legi posset. Sed pauUo probabilius est vocem tali 
modo obliteratam in codice vetusto et integro quam in 
versu recens ab interpolatore adscripto extitisse. Accedit 
usus futuri exacti audiero. Utuntur. enim Latini hoc tem- 
pore saepicule ibi, ubi uos simplex futurum adhibemus, (cf. 
Madvig. op. prior. p. 97) plerumque ita, ut indicetur ac- 
tionem aliquam haud dubie nullaque mora interposita factum 
iriy veluti Cic. ad Att. III 19,1: nusquam facilius hanc mi- 
serrimam miam vel sustentabo vel, quod mullo est melius, 
abiecero^ ad Att. ¥1,3: tu invita mulieres, ego aanvero 
pueros^ pro Planc. 33,79: multo citius meam saluttm pro te 
abiecero quam Cn. Plandi salutem tradidero contentioni tuae^ 
de rep. I 13,20: nihil est adhuc disputatum et^ qnoniam est 
integrumy libenter tibi ut de eo disseras equidem concessero; 
interdum autem etiam ita, ut quam ob rem futurum exactum 
simplici futuro praelatum sit, non dispiciatur, praesertim 
cum in eodem enuntiato nulla causa perspicua ab uno ad 
alterum transitus fiat, Prop. U 5,21.22: 

Nec tibi periuro scindam de corpore vestem, 
Nec mea praeclusa^ fregerit ira fores. 
Verg. Aen. IX 297.298: 

Namque erit ista mihi genetrix nomenque Creusae 

Solum defuerit. 
Tantum igitur abest, ut cum Baehrensio (p* XXVIII) iu 
temporum illa mutatione haerentes versum interpolatori 
tribuendum censeamus, ut iu ea proprietatem quandam ser- 

monis Latini agnoscamus, quam ab iuterpolatore repertam 
esse credibile non est. Denique quod a Schwabio animad- 
versum non est, sententia versiculi prorsus GatuUiaua est; 
similiter enim poeta ad Yerannhim amicum ex Hispania 
reversum scribit 9,6.7: 

Visatn te incolumetn audiamque Hiberum 

Narrantem loca, facta, nationes. 
Atque nostro loco sententiam similem quidem, sed prorsus 
aliter enuntiatam habemus, ut ue id quidem suspicari liceat, 
interpolatorem quendam versibus illis ad Yerannium scriptis 
usum esse. Offensioni autem in hoc versu: 

AUoquar audiero numquam tua facia loqueniem 
debet esse contortum genus dicendi; nam neque numquam 
apte ad utrumque verbum et aUoquar et audiero refertur 
neque loquentem obiectum esse potest Yerbialloquar^ quodtamen 
suo obiecto caret. Atque hoc Baehrensius significare videtur p. 
XXVIII, ubi verba illa nonbenecopulariaatrrdfiVco^monet. Inde 
autemsequitur,nonquod ille vult, versumabinterpolatoreprofec- 
tum esse — nam ne is quidem opinor tam contorte scripsisset— r 
sed ante versum illum unum saltem distichon intercidisse. 
Atque Lachmannus tria inseruit ex 68,20 — 24 et 92 — 96, 
ut staret paginarum illa quam instituit computatio. De 
qua pluribus hic disserere nolumus, nobis id tantum respici- 
endum videtur, quomodo enuntiatum illud expleverit, cuius 
unum verbum finitum alloquar servatum est. Quod quam 
apte atque venuste ille fecerit, ut appareat, adscribam 
verba: 

Numquam ego ie, misero frater adempte mihi, 

AUoquary audiero numquam iua facta loqueniem, 
Numquam ego ie, viia fraler amabUior, 

Aspiciam posthac. 
A Catullo igitur versum illum profectum esse obtinemus; 
quod si recte facimus, apparet D non ex G sed propria 
ratione ex V fluxisse. IUud unum videtur explicatione 
egere, quomodo factuffl sit, ut in solis his libris DP»aAcd 
Ambr. D. 24 Vic. Ricc. hic versus extet, a reliquis absit. Quft 

de re Schwabius in editione p. VI ann. 20 haee: credo 
auieni versum hunc in codice veronensi paene oblitieratum 
fuisse — sumendum esi duo minimum sctibas ex veronensi 
codice Hbrum Catulli descripsisse, quorum alter reliquias versus 
illius tenues neglegerei, alier fideliter servaret, At nos non 
bis tantum, sed quater minimum codicem V descriptum esse 
vidimus. Nam praeter duo illa apographa, quae propter 
libros G et sumenda sunt, tertium ponere debemus, ex 
quo derivati sunt liber B et ei qui cum B plerumque con- 
sentiunt, quartum denique illud erit, ex quo codex D de- 
scriptus est. Ponendum igitur est a tribus librariis qui V 
describebant omissum esse versum illum, ab uno nou omissum. 
Atque concedendnm est hinc aliquem cum probabilitatis 
quadam specie argumeutum petere posse, quo nisus de versus 
illius integritate dubitet. Et eadem cum specie omnem 
codici D auctoritatem denegare poterit. Haec vero dubitatio 
profecto non tantum valet, ut ea quae adhuc cum de codice 
D tum de hoc versu disseruimus irrita fiant. Sed audacter 
credemus versum illum in Y, fortasse in margine, adscriptum 
fuisse et a plerisque librariis neglectum, ab uno fideliter 
exaratum esse. 

97,5 

Hoc loco ipse Lachmannus iniuria Datani scripturam 
suspectam videtur habaisse; scribit ille versum sic: 

Nam sine dentibus est, Hic dentis sesquipedcUis, 
Libri plerique exhibent dentis seseque dedalis^ D dentis hos 
sexquipedalis^ quocum et Ricc. et a faciunt, uisi quod in 
Bicc. osj in a os esque pedalis scriptum est. Editores post 
Lachmanni aetatem omnes retinuerunt vocem os; et iure 
hoc videntur fecisse: oppositionis causa enim ea requiritun 
Sed alii alio loco eam posuerunt, Froehlichius Heysins 
Schwabius Baehrensius versum sic scribunt: 

Nam sine dentibus est. Os dentis sesquipedalis. 
Atque duae causae videntur cogitari posse, quibus commoti 
sic scribendum esse censeant: aut 'enim putaverunt sub- 
stantivum os per errorem mutatum esse in vocem hic — 

ponunt enim eodem loeo illud os, ex quo pronomen hic ei- 
ciunt — et postea illud o«, quod in D a Ricc. extat, ab 
interpblatore additum esse ; aut quia in voce os aliqua vis 
posita est, ob eam causam primo enuntiati loco ponendam 
esse censuerunt. Sed illud quod prius posui, hic ex voce 
os ortum esse, non magnam habet probabilitatem ; neque 
altera causa eiusmodi est, ut multum ei tribuam. Immo 
apte praemisso nomine dentis, quod non premendum est, 
haec duo os et sesquipedalis ^ in quibus tota oppositio con- 
tinetur, iuxta poni videntur. Et est quo praeterea hic ordo 
defendatur. Nam si eadem vox in eodem versu bis habetur, 
elegantiam quandam poetae capessunt, verborum ordinem 
sic instituentes, ut vocis illius syllabae diversae ictibus versus 
icantur cf. Prop. em. Lachmannus Lips. 1816 p. 111 sq. 
Mihi igitur is ordo servandus videtur, quem in D a Ricc. 
habemus, dentis os sesquipedalis. lam quaeritur, utrnm os 
in his libris correctione ortum sit an traditum. Et ut 
concedamus non magni fuisse negotii divinando id reperire, 
tamen verborum ordo elegans et verba constructione gram- 
matica coniuncta disiungens id videtur indicare vocem illam 
non a correctore additam esse. Quid de priore versus parte 
iudicandum sit, utrum praestet eicere vocem est an Wc, nihil 
facit ad rem nostram. Mihi tamen probabilius videtur est 
eicere, totum igitur versum sic scribere: 

Natn sine dentibus hic. Dentis os sesqnipedalis. 
Nam est et facilius quam hic addi poterat et in praecedenti- 
bus versibus a poeta omissum est. 

Quodsi probabilem in modum de his locis disseruimus, 
quibus a G vera scriptura abest, in D extat neque tamen 
correctori deberi videtur, illud iam hinc effectum est D non 
ex G sed sua via ex V derivatum esse. 

Idem autem etiam aliis quibusdam locis colligitur ex 
collatis codicum scripturis: 

In versu enim 65,14: 

Daulias absumpti fata gemens Ityli 
vox Daulias varie in codicibus corrupta est. Incipiamus a 

componendis scriptaris librorum G et et ACL et BLa»V 
(Vatican.); singulas enim tam codicnm ACL tam BLa^Y 
esse familias scimus, cf. EUis. ed. 1878 p. LI sq.: 

Bautla[8] G 

Bauilla 

n . t T ? Bautla^ arch. ACL 
Batulas L ) 

DauUas BLa ' j ^ 

Bamlas Y \ Bauilas arcb. BLa^Y 

(BauUas m. B) \ 

Hinc in arcbetypo Veronensi exaratum fuisse seqoitur aut 

D DauUas 

Bamla^ aut Bamla; litteram D enim iam in archetypo fuisse 
ponendum est, nam in BLa^ a correctore orta esse non 
potest, cum Dauilas et ipsum nihil sit. Idem de codice 
Datano valet, qui Daunias exhibet; unde apparet ex G, a 
quo illud D abest, eum non esse derivatum (cf. ephem. 
liter. len. 1878 p. 210). 

Atque idem eadem ratione demonstrari potest ex v. 
65,16, ubi nomen Batiiadae variis depravatum mendis iu 
codicibus extat: G exhibet acciade, actiade, B bactiade, 
D abactiade {ct vel tt). 

Neque minus hoc loco de origine codicis D aliquid con- 
cludi potest, quo ordo verborum in aliis codicibus alius oc- 
currit, 77,9 (78b,3): 

Verum id non impune feres: nam ie omnia saecla. 
Hunc verborum ordinem exhibet 0, G verum non td. Quo 
ex dissensu colligitur illud id in libro V nou in versu ipso 
sed aut inter versus aut in margine exaratum faisse. Quid 
autem Datanus? Ille nec cum G nec cum congruit, sed 
id t>erum non exhibet. Is ordo bonam explicationem habet, 
si D non ex G sed alio codicis V apographo derivatum esse 
ponimus; mirum saue casum haberemus, si D ex G fluxisset. 

Neque minus grave argumentum quam, quod his locis 
continetur, videutur praebere priscae verborura forraae, quae 

in D habentur. Quarum e nuraero primum eas afferam, 
quae et in D et in legantur, cnm in G non extent: 

Primus locus est in carmine 1, cuius in fine Catullus 
optare se profitetur, ut carminum suorum libellus 

Plus uno tnaneat peremne saeclo. 
Peremne ibi in V scriptum fuisse pro certo affirmare licet 
propterea quod in extat pef*ie i. e. perimne, In D autem 
peremne non nisi ex V transire poterat, nam G habet 
perenne, 

35,18 

Magna CaecUio incohata mater, 

Veteres usos esse hac forma incohata scimus et ex Gellii 
testimonio (IIi3) et ex antiquis scriptorum Romanorum 
codicibus. In V eam exaratam fiiisse colligitur ex testi- 
monio codicis 0. Praeterea in v. 13 huius carminis cor- 
ruptum illud ijidotatam sine dubio ortum est ex scriptura 
incohatam, non inchoatam. Qaare etiam in D incohata ex 
V transiisse putabimus, non casu ortum esse ex codicis G 
scriptura inchoata, 

Idem iudicandum videtur de eis locis, quibus in D 
habetur posquam^ et G et ceteris codicibus postquam: 
11,23. 64,303.84,11. IUud enim in hac re neglegendum 
non est, quod in post interdum compendio adhibito 
sic p scriptum est: 64,303,396.67,6 postquam^ 84,9 
postilla^ 64,278,322. 66,80 post. Quod compendium cum 
pro us poni soleat, cf. Baehr. ann. crit. ad 64,11, illud p 
non post sed pos explicandum est et ponendum est hoc 
ipsum in V exaratum fuisse atque ex hoc tum in tum 
in D transcriptum esse. G enim ubique postquam et similia 
exhibet. Videtur autem ut hoc addam compendium quod 
in extat idem esse atque illud, quod in codicibus Plautinis 
habemuslin p', cf. Ritschl. opnsc. (II 549), nisi quod ab 
aliis librariis paullo aliter formatum est. 

Deniqne 64,326 D cum eis libris facit qui secuntnr 
exhibent BLa'0, cnrji in G et ceteris exaratum sit sequunturj 
cf. V. 63,34. 

Baehrensii autem sententia, qui tales scripturas in D 
restitutas esse censet a librario, qui maiore antiquitatis 
specie librum sunm afficere vellet, com per se iam dubi- 
tationi obnoxia esse debet, tum propterea quod eaedem 
scripturae eisdem locis et in D et in extant, prorsus 
repudianda est. Quare pro certo affirmare licet has de 
quibus adhuc egimus formas in ipso Y exaratas fuisse et 
inde in D transiisse. 

Qao faDdamento nisi iam fortius progrediemur et eas 
quoque formas priscas, quae in solo D, non in habentur, 
ad librum V referemus: 

55,2 

Demosires, ubi sint tuae ienebrae. 

Demosires habent D et alter Laurentianus (La' apud 
Ellisium), demosiret a, ceteri usitatum demonsires exhibeut; 
cf. Fleckeisenum in lahnii ann. LX p. 261. 

Ibidem p. 255 idem vir doctus agit de scriptura cassa^ 
quam D 6,10 habet: 

Aiiritus iremulique cassa lecii. 
In codice a cassa corruptum est in casa^ in ceteris quassa 
scriptum est. 

23,8 

Pulcre conquoquiiis, nihil iimeiis. 

Conquoquiiis habet D, concoquiiis ceteri; cf. Lucr. 
VI 858. 

61,127 (120) 

Fascennina locuiio 

In 6 et in plerisque libris extat fescennina^ in D fascen- 
nina et idem vel simile aliquid in B et aliis quibusdam habetur. 
Explicari potest haec scriptura inde, quod veteres hoc adiec- 
tivum a voce fascinus derivabant. Quae derivatio iam Festo 
nota erat, ex quo Paulus p. 85 haec excerpsit: fescennini 
versus, qui canebatUur in nuptiis, ex urbe Fescennina dicuniur 
allaii sive ideo dicii^ quia fascinum putabaniur arcere. 
Itaque scriptara illa non videtur simplici errore orta sed 
antiquitus tradita esse. Sed quidquid de eius origiue iudi- 

catur, certe ex eodem fonte eam in diversos illos libros 
pervenisse pntabimas. lam antem fascennina in B habetnr, 
latet haud dubie sub codicis foscennina^ utrnmque codicem 
scimus non ex G fluxisse, ipse G fescennina exhibet: qnid 

c 

igitnr restat quam ut fascennina sive mavis fascennina in 
V scriptum fuisse atque ex hoc in D derivatnm esse ponamns ? 

Denique huc refero libri D scripturam anatunsia 68,51. 
Prorsus enin^ eiusdem generis est codicis ranusia 66,71, 
ubi Baehrensius Rhamnunsia in textu posuit; cf. ea quae Rit- 
schelius congessit proll. ad Trin. p. 103. 

Reliqua autem quae insunt in D antiquioris scripturae 
vestigia quaeque ElHsius p. XXX diligenter composnit, 
partim in hac quaestione nihil valent, quia etiam in G 
extant, partim ita sunt comparata, ut mero errori tribui 
possint. Quare haec qnae adhuc de scripturis priscis pro- 
tulimus sufflciant. 

lam cum fidem libro D denegari noh posse probaveri- 
mus, illud disquirendum est, num usquam Lachmannus 
nimium vel parum fidei ei tribuerit. Uno loco, de quo 
supra iam egimus p. 60 , iniuria eum Datani scripturam 
reiecisse vidimus; 97,5ienim scribendum videbatnr: deniis os 
sesquipedalis, Saepe sane vituperatus est, quod nimiam ei 
fidem habuerit. Atque Baehrensius, qui p. XXVII sq. de 
Datani interpolationibus loquitur, quattuor locorum menti- 
onem facit, quibus interpolatoris operam illustret. Quomm 
e numero dnobns certe, 68,46 et 95,9 , nec Lachmannus 
neque vero quisquam doctus uostrae aetatis Datani scrip- 
turam tuitus est. De tertio autem loco 65,9, quo Baehren- 
sins interpolatoris operam aguoscit, iam supra disputavimus 
et Lachmannum recte Datani scripturam ut veram et genui- 
nam in textu posuisse invenimus. De quarto pauca dicenda 
sunt. Lachmannus enim poetam Veronensem Quinli praeno- 
mine praeditum fnisse ratus Q. Valerii Catulli Veronensis 
liber editionem suam inscribendam curavit. Quod quamqnam 
ille fecit nonDatani solius testimonio commotus sed etiamPlinii 

D 

codieibns fisus, tameii coucedendum est iuinria enm his testibns 
fidemhabuisse. Nam post Schwabii de nominibns Catnlli dispu- 
tationem(quaest. G.p. 8sq.), dubium non est, qnin illnd QuintuSy 
qnod XXXVII 6,81 in nonnullis Plinii codicibns extat — 
ab aliis enim illnd praeuomen abest — errore ortnm sit et 
ex his idem praenomeu ab Italis libri D inscriptioni additum. 
Inde simul sequitur coniecturam Quinte^ quam Lachmannus 
67,13 commendavit, probari non posse. Sed haec res non 
ad D solnm pertinet, et dubitare licet, uum Lachmannus, si 
unius D testimonio praenomen illud traditum fnisset, Datano 
soli hac in re fidem habiturus fuerit. 

Neqne tamen negari potest in ipso carminum textu 
Lachmannnm locis nonnuUis Datani scriptura confisum a 
vero aberrasse. De qnibus iam disserentes plerisqne correc- 
torem deprehendemus. 
1,8—10 

Quare habe tibi quidquid hoc libelU 

Qualecumque quod patrona eirgo 

Plus uno maneat perenne saeclo. 
Primum horum versuum, iu quo ex codicum scriptura 
tibi habe metrum turbatum est, Itaii transpositis his verbis 
sanaverunt. In altero D non qnod sed quidem exhibet, idem 
in altero Laurentiauo a secuuda maun restitutuni est. Lach- 
mannus recepta Datani scriptura duos versus intercidisse ob 
computationem suam archetypi paginarum posnit ad hunc 
modnm : 

Quare habe tibi quicquid hoc libelli 

Qualecunque quidem 

patrona virgo^ 

Plus uno maneat perenne saeclo, 
Sed computatio illa etiam tum stare poterit, si uuUus hoc 
loco defectus statnitnr. Lachmannns enim inscriptioni totius 
libri unum tantum tribuit versum, cnm tameu quominus 
tres ei daret nihil obstaret. Neque in verbis ipsis aliquid 
inest, ob quod defectum snspicari liceat. Nam qualecumque 

in alterius versus initio nulla particula cum illo quicquid 
iunctum offendere non poterit eum qui contulerit Prop. 
I 4,23.24: 

Nulliis Ula suis contemnet fktibus aras, 
Et quicwnque sacer, qualis, ubique, lapis. 
Atque Datani scripturam quidem^ quae metro satis facit, 
sensum nou praebet, cum illa altera quod numeris careat, 
ad seutentiam apte congruat cum sequentibus plus uno 
maneat perenne saeclo^ a correctore metrico fictam esse non 
iraprobabiliter aliquis suspicetur. Quare ex scriptura quod 
ei proficiscendum erit, qui hunc locum sanare suscipiet. 
Neque est, cur de ipso illo quod dubitetur; versum autem, 
quem una deficit syllaba, Itali particula o inserta explere 
studuerunt: 

quod, patrona virgo, 
Plus uno maneat perenne saeclo, 
Quae medela satis facilis quamvis haud paucis sicut nobis 
valde arriserit, tamen restat dubitatio, au veram poetae 
mauum assequatur. Quae enim est illa, quam poeta invocat, 
palrona eirgo^ Vix dubium videtur, quin aliam atque 
musam hoc loco sic appellare uon potuerit; et tamen appel- 
latio illa non dilucide nobis siguificat, sed potius nobis divi- 
uandum committit, quani ille patronam virginem iuvocet. 
l^ic vero scrupulus talis est, ut corruptelam latere suspicari 
potius quam affirmare liceat. Quare nos de virorum doc- 
torum coniecturis disserere aut unam aliquam earum com- 
mendare supersedemus. 

99,8 

Guttis abstersi omnibus articulis» 

Abstersi in omnibus libris exaratum est praeter 0, 

qui unus abstersti praebet; D et Ricc. et a inverso ordine 

abstersi guttis exhibent. lam si scripturam abstersi respi- 

cimus, illud verisimile videtur breviorem formam abstersti 

a GatuIIo scriptam esse; abstersisti^ quod Baehrensius verum 

putat, minus probabile est. Solent enim librarii usitatiores 

formas potius repouere pro minus usitatis quam vice versa. 

5* 

Quod si yerum est, scribere licet aat guttis abstersti aut a6- 
stersti guttis, Qaorum utrum eligamus, peudet ex eo, quid 
iudicemus de hiatu: utrum CatuUam eum iu caesaram pen- 
tametri admisisse censeamus necne. Pertinet autem haec 
de hiatu quaestio non solum ad hunc locnm, sed etiam ad 
quinque alios, quorum uno itidem codices inter se dissentiunt. 
Est is versus 10 carminis 76: 

Quare cur te iam amplius excrucies? 
Sic enim in et 6 et plerisque codicibus scriptum est. 
Datanas cum asseclis suis rursus alium verborum ordinem 
exhibet, quo hiatus evitatur: 

Quare iam te cur amplius excrudes, 
Ceteri quattuor loci sunt 66,48. 68,158. 97,2. 67,44 : 

luppiter, ut Chalybum omne genus pereat, 

A quo sunt primo omnia nata bono. 

Vtrum os an culum olfacerem Aemilio. 

Speret nec linguam esse nec auriculam. 
Quorum tamen e numero quartas removendus est, quod 
grammaticae regulis et sententiae ratioue coniunctivus im- 
perfecti postulatur; quo restituto iam hiatui locus non est: 

Speraret nec linguam esse nec auriculam, 
Sed etiam ceteris tribus locis, quamquam omni offensione 
carent, editores praeter Heysium et Ellisium omnes hiatum 
reraoverunt: 

luppiter, ui Chalybon omne genus pereat, 

A quo sunt primo mi omnia nata bono, 

Utrumne os an culum olfacerem Aemilio, 
Videtur illos movisse, quod haec quae apud Catallura extant 
exempla unica sunt hiatus in caesuram pentametri admissi 
eaque omnia facili opera removeri possuut. Sed cum de 
hiatu post syllabam longa vocali aut consona m terminatam 
in arsin hexametri admisso non dubitetur — eidem scilicet 
editores, veluti Hauptius et L. Mueller, quem ex peutametris 
Catullianis expulerunt, in hexametros apud Catullum (66,11. 
107,1), Tibullum (I 5,33), Propertium (HI 15,1. III 32,45. 
IV 7,49) admiserunt — non est sane, cur eum in caesuram 



69 

peutameutri admissuui esse uegemus, etsi pauciora exempla 
eaque omuia apud uuum Gatullum extant. Nam quod facili 
uegotio removeri potest, id profecto non argumenti loco 
habere licet« Praeterea uuo tautum loco 97,2 concedi potest 
sine omni offeusione pro utrum scribi utrumne; mi 68,158 
ab Hauptio insertum sententia non requiritur, elisione illa 
quae est inter mi et omnia non sane commendatur, quam- 
quam eius generis exerapla apud CatuUum occurrunt cf. 
Haupt. observ. crit. p. 18 (opp. I p. 90); deuique id quod 
ne Hauptium quidem fugit, de toto hoc versu conformando 
dubitatio nunquam tolletur, nisi eum versum, qui hunc 
praecedit, corrigere antea contigerit (cf. Haupt. opp. H p. 125); 
nec ita probabilis est emendatio, qua iam Politianus 66,48 
pro Chalybum scripsit Chalybon, nam iu genetivo pluralis 
declinationis quae habetur tertiae terminatio Graeca fere 
non nisi in titulis librorum usurpatur. Quae cum ita sint 
neque 66,48. 68,158. 97,2 traditam scripturam mutabimiii^ 
neque erit, cur 76,10 et 99,8, quibus locis libri inter se 
dissentiunt, eam scripturam praeferamus qua hiatus evitetur; 
sed potius alteram illam utroque loco veram esse putabi- 
mus; in D autem, cuius ex verborum ordine hiatum nou 
habemus, verba hiatus removendi causa transposita esse. 

107,1 

Si quicquam cupido optantique obtigit umquam, 

Pro illo quicquam^ quod in D traditum Lachmannus 
verum putabat, reliqui tantum non omnes exhibent quic- 
quid. Neque vero lioc loco aptum videtur si quicquam, cuui 
dativus cui potius requiratur. Id recte sensit Ribbeckius et 
Catullum si quoi quid scripsisse coniecit, quam emendationem 
aliqua ex parte tuetur codicis scriptura si quid quid. 
Illud quicquam autem facile a librario oriri poterat, cui in 
memoria erant carmina 96 et 102, quae ab enunciato con- 
dicionali similiter conformato incipiunt. 

108,1 

Sic homini populari arbitHo tua cana senectus, 

quod in G et et plerisque codicibus extat, numeris caret. 
Codex, quem EUisius litera a notavit, haec praebet: 

Sic homini arbiirio semper iua cana senectus. 
Sed illud semper a correctore profectum est, qui sententia 
prorsus neglecta id tantum egit, ut versum restitueret, cf. 
p. 5. De Riccardiano testes inter se discrepant: huius libri 
quae est scriptura secundum Ellisium speciem quandam 
veritatis babet: 

Sic homini arbUHo populan cana senectus. 
Nam ubi pro communi omnium librorum vitio sic 
homini reposueris si Comini^ et sententia et versus stat. Sed 
etiam haec scriptura, siquidem in Ricc. extat, ut a correctore 
metrico ficta nullius auctoritatis est. Pronomen iua enim 
cum in D et Ellisii codice a habeatur, in Riccardiani 
archetypo extitisse certum est. Videtuf autem EUisius id 
quod de Riccardiano testatur ex Lachmanni editione sunip- 
sisse (cf. Ellis. p. LIX) eiusque adnotationem male in- 
tellexisse; quam rectius cum Schwabio ita intellegimus, ut 
tua in Ricc. extare credamus ad hunc modum: 

Sic homini arbitrio populari tua cana senectus 
atque aut hoc aut illud, quod a exhibet, videtur latere sub 
eo quod D habet: 

Sic homini arbitrio tua cana senectus, 

Ex comparata Datani et Riccardiani scriptura profectus 
Lachmannus deleto pronomine tua hoc in textu posuit: 

Si Comini arbitrio populari cana senectus, 
id quod non videtur probabiliter fecisse. Nam rara addita- 
menta in CatuIIi carmina illata sunt et simpliciore medela, 
quam iam Statius versui adhibuit, ex scriptura ceterorum 
librorum efficitur, quod non miuus poeta dignum est; pro 
populafi Statius populi restituit: 

Si Comini populi arbitrio tua cana se?iectus. 
101,7 

Nunc tamen interea, prisco quae more parentum. 
Haec Lachmannus edidit; D exhibet interea, L et G 

inierea hoc, interea haec, Oxoniensis scripturain iam 
p. 35 probavimus. 

Nonuullis locis dubium esse debet, utra scriptura ge- 
nuina sit, et plerumque non multum differt, utram prae- 
feramus, veluti 
3,10 

Ad solam dominam mque pipilabat, 
PipilabatD^ piplabat cett., qua ex scriptura Itali pipi- 
abat effecerunt. 
88,4 

Ecqui scis quantum suscipiat sceleris 
et qui D et quid cett. 
64,196 

Quas ego, me miserae, extremis proferre medullis 
miserae D misera cett. 
72,7 

Qui potis est? inquis. Quod amantem iniuria talis 
quod DL, quam GO, pro quo Statius quia scripsit. 
68,147 

Quare Ulud satis est, si nobis is datur unus 
unus D unis cett. 
Denique de locis nonnuUis disserendum est, quibus alii 
viri docti Datano nimium tribuentes eius scripturam iniuria 
a Lachmanno reiectam esse censuerunt: 
115,5 

lu G et et parte ceterornm librorum haec babentur, 
quae Lachmannus genuina putabat: 

Prata arca ingentes silvas saltusque paludesque 
Usque ad Hyperboreos et mare ad Oceanum, 
ita ut hexameter sit hypercatalectus pentametro proximo a 
vocali incipiente; idemque apparet latere sub eo quod libri 
ACL exhibent: 

Prata arva ingentes silvas saltus paludesque. 
Haud pauci autem viri docti in hac scriptura haeserunt 
et praeter ceteros respicienda est Boehmii sententia, qui de 
hoc loco copiosius egit in quaest. G. p. 39. Is igitur non 

&olum in licentia metrica, sed etiam iu sententia ofieudit, 
negat enim dici posse: 

Uno qui in saltu tot bona possideat, 

Prata, arva, ingentes silvas saliusque paludesque, 
Hinc profectus plurimorum librorum scripturam reiciendam 
esse censet neque vero couiectura opus esse; verum euim 
haberi in D: altasque paludes; facile autem perspici posse, 
quomodo ex hac scriptura ortum sit illud saltusque palu" 
desque; primum pro silvas altasque paludes scriptum esse 
silvas saltusque paludes, id quod etiam nuoc in codicibus 
quibusdam extat; tum a librario sententiae causa additum 
esse particulam que. Atque in ratione, qua ex Datani 
scriptura illam alteram ortam esse putat, concedamus nihil 
inesse quod non probari possit, etsi fortasse non ita facili 
errore pro altasque scribi poterat saltusque. Sed quid sibi 
vult hoc loco adiectivum altus*i Id profecto agit poeta, ut 
Mentulae possessiones magnas atque ingentes esse doceat. 
Aptene igitur paludes altae i. e. profundae vocantur? Immo, 
siquidem adiectivum hoc loco latet, longe lateque extentae 
dicendae erant. De Dataiii igitur scriptura actum erit; sed 
ex ea profectus Rossbachius pro altas scripsit lata^: 

Prata arva ingentes silvas latasque paludes. 
Et haec scriptura si libris traderetur, non esset, cur de 
ea dubitaremus. Sed quoniam in libris uon habetur et iam 
difficilius est ad explicandum, qua ratione saltusque palu- 
desque ex ea ortum sit, priusquam eam recipiamus, paullo 
accuratius examinanda est scriptura, quam Boehmius et 
Rossbachius reiecerunt. Ac primum in hexametro hyper- 
catalecto is non offendet, qui perlustraverit quae Lach- 
mannus in comm. in Lucretium p. 81 congessit. £t ipsum 
Boehmium plus tribuisse vitio quod in sententia inesse 
putabat, quam licentiae metricae ex ipsius verbis apparet. 
Neque vero sententiam stare negaverim. Nomen euim illud 
saltus duplici vi in hoc carmine usurpatur: in priore versu 
est praedium, possessio, quae varii generis agros complectitur, 
in altero versu propria significatione de certi cuiusdam generis 

agro ponitur, de qao Festiis p. 244 hoc dicit: saUus est ubi 
silvae et pastioties sunt, quarum cauMa casae quoque etc. 
Ita perspicitar, qaa ratione dici possit: saUus habet in se 
prata arva ingentes sUvas saltusque pahidesque, Monendum 
autem est, ingentes ne ad solum sUvas^ sed ad tria illa sUvas 
saUusque paludesque trahatur. Me igitur fateor hanc scrip- 
turam veram et a GatuUo profectam putare. Neque hoc 
si ita esse ponimus, dubium est, unde Datani scriptura 
originem traxerit. Nam cum in genuina scriptura insit 
licentia metrica, qua quis facile adduci potuerit, ut versum 
corruptum existimaret, Datani autem scriptura metro 
egregie conveniat, hanc statuemus ex illa corrigendo ortam 
esse. 

64,107 

Indomitus turbo contorquens flamine robur. 

Haec Lachmannus iu prima editioue scripsit, sed post- 
quam Spengelius indomUum turben scribendum proposuit, et 
Lachmannus hanc coniecturam iu app. crit. editionis commen- 
davit etHauptius aliique eam in textu posuerunt. Atque duobus 
indiciis commotus Spengelius sic Gatullum scripsisse sibi 
persuasit. Primum enim liber Dati exhibet indomUum turbo 
pro ceterorum librorum scriptura indomUus turbo. Tum in 
Servii comm. ad Aeneidem VU,378 haec extant: Turbo; 
CatuUus hoc turben dicU ut hoc carmen, Est autem hic 
turbo, unde turbinis facU. Nam si Turbonis sit, erU a proptio 
nomine genetivus. Atque quod in D indomitum habetur, 
huic rei non nimium tribuendum videtur, cum facili errore 
adiectivum indomitus aut ad vocem pinum assimilari aut ad 
robur trahi potuerit. Ad Servium autem provocantes 
neglegere nou debent Gharisium, qui in inst. gramm. I p. 
64 E. scribit haec: TurbOy si sU proprium nomen, Turbonis 
facUy si appeUativum, turbinis; nam sive venttis sive quo Itidunt 
ptieri, hic ttirbo dicUur, non ut quidam sttdte hic turben dixe- 
rutU puerorum; tuim VergiUtis dixU: 

torto st$b verbere turbo, 
et ibidem p. 144 et 145 K. haec: Turbo Turbonis, si pro- 

prium tii hominis nomen ; Uabinis, si procellam eoluerimus ex^ 
primere aut in eo, inquU Pliniui, qui est in lusu puerorum 
etc. et pauUo post: Turben Tibullus: 

Namque agor ut per plana cUus sola verbere iurben; 
quem Maro VII turbonem vocat: 

tortus sub terbere turbo. 
Haec dao grammaticoram testimonia, illud Servii et haec 
Gharisii , si quis pauUo accuratius perpenderit, plura offen- 
dere debent. Primum et in Vergilii Aeu. VII 378 turbo et 
in Tibulli I 5,3 turben de puerorum lusu dicitur; in CatuUi 
autem yersu, de quo agitur, turbo idem est ac procella, ita 
ut minus apte CatuUi quam TibuUi versus cum Vergilii a 
Servio componi videatur. Tum illud respiciendum est, quod 
CharisiusTibulli quidem et Vergilii versus laudat atque Vergilii 
eundem illum VII 378, ad quem Servii annotatio scripta est, de 
CatuUo tacet; praeterea quod ex primo trium illorum locorum, 
ubi ait: non utquidamstuUehicturbendixerunt puerorum, coUi- 
gitur ei illud tantum notum fuisse hanc vocis formam de oblec- 
tamine puerorum, non de procella usurpatam esse. Denique 
in Servii testimonio praeter CatuIIi memoriam nihil est, 
quod non apud Charisium habeatur. Qnibus omnibus hoc 
videtur demonstrari et Servii et Charisii aduotationes ex 
eodem fonte derivatas esse, eius autem formam ut pleniorem, 
sic puriorem servavisse Charisium, Servii vero testimonium 
non ad CatuUum sed ad TibuIIum respicere. Quod si recte 
statuimus, apud CatuIIum turbo retinendum est, apud .TibuUum 
autem, ubi omnes codices nostri turbo exhibent, coufidenter 
iurben restituendum. 

Hic etiam pauca contra Ellisium monenda suut, qui 
p. XXXII de codicis D natura disserens scripturas non- 
nullas ex eo composuit, quas autiquitatem quandam sapere 
arbitratur. Qua in re longe a vero aberravit vir doctus, 
nam fere omnes illas quas attulit scripturas meris erroribus 
ortas esse certum est. Veluti quod 12,14 pro genuino 
Saetaba in D Thessala exaratum est, vulgari illo librariorum 
errore natnm est, quo ordinem siugularum liierarum per- 

mutare solent. Eiusdem generis iu Catulli codicibus habes 
haec: 12,15 numeri pro muneri^ 61,24 ludricum pro ludicrum^ " 
57,2 murmure pro Mamurrae 25,11 insula pro inusta 64,54.253 
adnana pro Ariadna. Aliquot locis a Dataui librario sy- 
uonyma confusa suut, veluti 30,4 improba et impia^ 64,391 
bacchatdis et evantis^ 68,76 condliasset et pacificasset^ 68,102 
deos et focos. At hinc id non efficitur, quod EUisius vult, 
codicem D ex autiquiore codicis Y apographo quam ceteros 
descriptum esse. Hinc euim ilhid tautum apparet librarium 
uon siugula verba sed totos versus totaque euuuciata de- 
scripsisse, Eidemque describeudi geueri illud tribueudum 
est, qnod verba sjllabarum uumero atque poudere paria et 
similiter souautia permutautur: 65.24 pudar et rubor^ 
64,279 celestia et silvestria, 64,369 procurrens et succumbens. 
Quibuscum apte videutur haec ex aliis quibusdam vel adeo 
ex omuibus Catulli codicibns compoui posse: 64,92 pectore 
et corpore^ 64,106 corpore et cortice^ 35,13 indotatam et 
incohatam, 66,48 celHum et Chalybum. Denique quod in D 
scriptum est 64,314 libratum tereti librabat vertice pro 
libratum tereti versabat turbine^ conferatur 62,11, ubi facilis 
nobilis iu Thuaueo scriptum est pro facilis nobis ; et eiusdem 
geueris sunt ex D 64,156: 

QuaeSyrtis, quaeScylla rapax, quae raptaCharybdis 
pro 

Quae Syrtis,quae Scylla rapax^ quae vasta Charybdis, 
et 64,11: rudem cursu prima rudiit pro rudem cursu 
prima imbuit, quae corruptela vel nuperrime viros doctos 
mirificas ad bariolatioues pellexit. 

Sed fiuem hic facere licet disputaudi et quae de Datano 
disseruimus breviter comprehendere. Non nobis visi sumus 
astipulari posse Baehrensio, qui Datauum ut ceteros libros 
ex codice 6 derivatum eamque ob causam prorsus uullius 
pretii habeudum esse ceuset; immo Datanum sua via ac 
ratione ad Veroueuse archetypon redire atque nou sine 
fructu in recensendis CatuUi carmiuibus adhiberi vidimus; 
recte igitur Lachmauuus fecit, quod librum illum iu usum 

yocavit, quamquam eum locis uonnnllis rimiam ei fidem 
tribuisse concessimus. 

lam autem ut summam faciamus eorum quae tribus dis- 
putationis nostrae partibus exposuimus, in recensendis GatuUi 
carminibus libri a Lachmanno adhibiti abiciendi non sunt, 
sed eis addendi codicum Gatullianorum nuUo inferiores G et 
0; qua re apparatus quidem criticus augetur, sed a textu 
quem Lachmannus constituit raro recedendum est, cum 
omnes GatuUi carminum codices ex eodem archetypo derivati 
non admodum longe inter se distent et plurima, quae 6 et 
nova et bona exhibeant, iam autea Italorum vel aliorum 
virorum doctorum coniecturis inventa fuerint. Quamquam 
igitur Lachmannus singulis quibusdam locis tum quod codi- 
cum 6 et ope destitutus erat, tum quod Datano pauUo 
maiorem quam par erat fidem tribuebat, a vero aberravit, 
fundamenta tamen quae ille iecit adhuc stare confiten- 
dum est. 

Vita. 



Rudolfus Albertus Theodoras Sydow Datus sum Sedini 
d. II m. Octobris a. h. s. LVII patre Rudolfo, matre 
Augusta e geute Seegeriana, quos adhuc superstites esse 
gaudeo. Fide institutus sum evangelica. Per primos pue- 
ritiae annos privata disciplina institutus anno h. s. LXIX 
in quartam classem receptus sum gymnasii municipalis Se- 
dinensis, quod per sex annos et dimidium frequentayi. 
Praeceptoribus ibi usus sum praestantissimis et benevolen- 
tissimis, qui etiam post discessum meum semper studiorum 
roeorum fautores se praebuerunt. Maturitatis testimonio 
instructus uoiyersitatem literarum Berolinensem adii eius- 
que ciyibus adscriptus per octies sex menses scholas fre- 
quentayi yirorum clarissimorum Curtii Dillmanni Droyseni 
Geigeri Harmsii Huebneri Kirchhoffii Moramseni Muellen- 
hoffii Paulseni de Treitschkii Vahleni Wattenbachii Zelleri. 
Semiuarii philologi per quater sex menses sodalis ordinarius 
Kirchhoffii et Vahleni doctriua fructus sum. Ad exercita- 
tiones ab ipsis moderatas Huebnerus Kirchhoffius Muellen- 
hoffius Vahlenus aditum mihi benigne concesserunt. His 
yiris omnibus ut egregia sunt eorum de me merita gratias 
ago candidissimas. 



Sententiae eontroversae. 



1. Tibull. IV 1 probata emendatione qua Lachmannus in 
y. 1 scripsit me et (codd. mea) versus 5 et 6 transpo- 
nendi sunt post yersum 2: 

1 Te, Messalla^ canam. quamquam me et cognita mrtus 

2 Terret, ut infirmae mleant subsistere vires, 

5 Nec tua praeter te chartis intexere quisquam 

6 Facta queat, dictis ut non maiora supersitU: 

3 Incipiam tamen. a meritis si carmina laudes^ 

4 Deficiant: humUis tantis sim conditor actis^ 

7 Est nobis voluisse satis, nec munera parva 

8 Respueris. 

2. Plaut. Rud. III 1 non est, quod versum secundum cum 
Ritschelio deleamus. 

3. Plaut. Amphitr. prol. 32 scribendum est adveniens (codd. 
advenio et): 

Propterea pacem adeeniens ad vos affero. 

4. Antiph. tetral. III a, 2 reiecta codicis N scriptura 
agiw^cvrog talis defectus statueudus est: 6'«;Tig ovv 
TOVT(ov vno Tov '&eov l^a^Ko^evTaQ oQiov rjfidQ xaV 
avT0(; ifito tov at;TOi~] a^tw^fclg rot; ^iov ri(nSv av6(4>(i)(; 
TLva anoxTeivei^ aae^el (ihv neQi Tovq '&eov(; etc. 

5. Antiph. tetral. I i?, 2 scribendum est: aXX^ iav (itj xaV 
(codd. aXXa Tcav (i9j) tov a<:toXTeivavTa evgiav l^eXey^o). 

6. Minorum oratorum Graecorum editio Aldina nuUius 
pretii habenda est; quae autem bona habere videtur et a 
codicibus nostris recedentia, ab ipso Aldo vel errore vel 
coniectura profecta sunt. 



Typid expressit Pranciscua Jahnc ke, 
Berolini, COpnickerstr. 56. 

